
Ova preradba izvedena je prvi put u Hrvatskom 
Narodnom Kazalištu u Zagrebu, 12. studenog 1939., u 
režiji dra Branka Gavelle sa slijedećim interpretima 
(redoslijed uloga prema popisu lica): Veljko Maričić, 
Božena Kraljeva, Josip Gregorin, Stevan Vujatović, 
Paula Hercberger, Bela Krleža, Marija Figenwald, Ivan 
Mirjev, Jozo Laurenčić, Dubravko Dujšin, Emil Kara- 
sek, Šime Ilić, Stevan Vujatović, Gjurgjica Dević, Ivan 
Sotošek, Cvjetko Jakelić, Nada Grahor, Vjeko Afrić, 
Mila Dimitrijević, Branko Špoljar, Viktor Leljak i Jozo 
Martinčević. 


SVA PRAVA PRIDRŽANA. 


DVIJE STARE DRAME 


Zanimanje za stariju hrvatsku književnost oslobađa 
malo pomalo i naše stare dramatičare od prašine filo¬ 
loških izdanja, dovodeći ih na njihovo jedino pravo 
mjesto, za koje su nekad i pisali, tj. na pozornicu. Pri 
tom dolazi do ugodnih otkrića: općinstvo — osobito ono, 
koje ide u kazalište bez književnohistorijskih naočari 
i s jedino ispravnom željom da neposredno i izravno 
doživi dramsko djelo — radosno se iznenađuje, kad 
mjesto neke mrtve književnosti vidi pred sobom, ma¬ 
kar i u starinskim izvanjskim oblicima, žive ličnosti 
s vječno mladim ljudskim strastima i ludostima. To se 
naročito događa, kad se na pozornici pojavi koje djelo 
Marina Držića, nesumnjivo najdarovitijeg komediografa 
cijele hrvatske književnosti. Ali ove godine, kad se 
slavi stogodišnjica novije hrvatske drame i kad nas na¬ 
ročito zanimaju naši davni i nedavni dramski počeci, 
ništa nije bilo shvatljivije nego da se naša pažnja za¬ 
ustavi i na najstarijoj hrvatskoj renesansnoj drami, 
»Robinji« Hanibala Lučića, prikazivanoj na Hvaru ne¬ 
gdje prije četiri stotine godina. Ta je drama već davno 
ušla u ustaljene književnohistorijske okvire zbog svog 
nacionalnog sadržaja i zbog svoje povezanosti s na¬ 
rodnom tradicijom i narodnom pjesmom, ali sam histo¬ 
rijski pijetet ne bi možda bio dovoljan razlog za nje¬ 
zino iznošenje na pozornicu, kad u njoj ne bi bilo i 
drugih, živih elemenata; odobravanje, koje bi ona od 
nas u tom slučaju izmamila, bio bi više patriotski plje¬ 
sak nego priznanje dramatičaru. Na sreću ona nije 

bez tih živih elemenata. Ona je doduše satkana na dosta 
tankoj osnovi, sastojeći zapravo samo od dva glavna 
prizora: razgovora preobučenog Derenčina s robinjom 
i izvještaja »godišnjice« Pere, koja svojim drugaricama 
pripovijeda, kako je robinja prepoznala Derenčina. Pa 
ipak je Lučić umio i u ovako uzak okvir zbiti historiju 
jedne ljubavi, i što je još važnije, učiniti je psihološki 
zanimljivom i umjetnički toplom. Daleko od toga da 
bude samo neko epsko pričanje u dramskom obliku, 
kako se više puta reklo, ovo djelo sadržava nekoliko 
vrlo dramatičnih obrta, umjetnički smišljeno povezanih. 
Ima u njem i jedna osobitost jedva primjetljiva, skoro 
nesvijesna, a to je postepeno buđenje simpatije u robi- 
njinoj duši prema nepoznatom oslobodiocu, koji ju je 
očarao svojim umom i plemenitošću. Dok je sjećanje i 
dužnost potiču da govori o Derenčinu, njezino je srce 
već zarobljeno od prisutnog čovjeka, dok se na kraju 
te prividno dvije slike ne spoje u jednu, izmamljujući 
uzbuđenoj djevojci neodoljive suze. Zbog toga je Lu¬ 
čiću i trebao onakav treći čin, kojemu se obično prigo¬ 
vara zbog toga, što o radnji pripovijeda treće lice; 
upravo taj odraz u duši trećeg lica dao je opisanom 
dogođaju potreban reljef i lirsku toplinu. Lirska je 
toplina uopće jedna od karakteristika ove drame o 
požrtvovnoj i suzdržljivoj ljubavi, pa ako tu dramu i 
nije napisao velik dramski tehničar, napisao ju je ne¬ 
sumnjivo pjesnik, i to pjesnik znatne izrazne snage. 
Kao ni u njegovoj lirici, tako ni u ovoj drami rječitost 
humanistički školovanog literata i poznavaoca talijan¬ 
ske književnosti nije ugušila osjećaja za živi i slikoviti 
narodni govor, lzrazna je gipkost osobita značajka 
Hanibala Lučića, a to njegovo svojstvo odskače to više, 


što Lučić nije imao pred sobom drugih obrazaca dram¬ 
skog pjesničkog govora osim priprostih pučkih osme¬ 
raca naše duhovne drame. 

Lucićevoj »Robinji«, nedovoljno opsežnoj da ispuni 
cijelo jedno veče, valjalo je pridružiti još jedno dram¬ 
sko djelo, koje bi joj bilo vremenski i stilski blisko. 
Izbor je dramaturgov prirodno pao na Marina Držića, 
mlađeg savremenika Lucićeva, i to na njegovu pastir¬ 
sku igru »Tirenu«. Od naših pastirskih igara živi dosad 
na hrvatskoj pozornici samo Gundulićeva »Dubravka«, 
kasniji proizvod te vrsti, i činilo se da je tim naša 
radoznalost s obzirom na tu vrstu drame zadovoljena. 
Osim toga čista pastirska igra, kao rod koji više ne 
postoji, traži od današnjega gledaoca da se prenese u 
naročit pjesnički svijet, sasvim udaljen od obične real¬ 
nosti. To je renesansna idila na pozornici: neka irealna 
i fantastična Arkadija s vječno nasmijanom proljetnom 
krajinom kao okvirom pastirskih ljubavi. Jer ljubav, 
idilično-sentimentalna ili senzualna, i ovdje je središte 
svega zbivanja; ona je razlog opstanka i glavni po¬ 
kretač toga fiktivnoga svijeta. Čitava je atmosfera u 
tim dramama njome zasićena kao čarobni vrt Armi- 
din. Konvencionalna po sadržaju i nedramatična u obič¬ 
nom smislu riječi, ona je zapravo lirika u dijalozima, 
udešena da zadovolji općinstvo koje je, po riječima 
A. W. Schlegela, još voljelo »tihi sjaj lijepe poezije«, a 
pored toga stvorena da se svojim dekoracijama, glaz¬ 
bom, zbornim pjevanjem i plesovima ulaska oku i uhu. 
Svojom muzikalnom senzualnošću pastorala je utirala 
put operi, u kojoj na početku također prevladava idi- 
lično-mitološki elemenat. Marin Držić, međutim, nije 
bio u prvom redu lirska priroda, i bilo bi uzaludno tra- 

žiti njegov pravi izraz u čistoj, lirskoj pastorali, koja 
će kasnije onako sjajno poslužiti kao okvir za sen- 
zualno-bolećivi lirizam Torkvata Tassa. Ali Držićeva 
»Tirena«, kao što je poznato, i nije čista pastorala kao 
kasniji »Aminta«, već kombinacija sentiment alno-idi- 
lične pastirske igre i komično-realistične seljačke šale, 
po uzoru sličnih talijanskih drama, kakvih je Držić 
mogao dosta vidjeti u Sieni, gdje je bio na naukama. 
Pored idealiziranih tobožnjih pastira, kakvi se pojav¬ 
ljuju u svakoj pastirskoj drami, dovodi Držić na po¬ 
zornicu i prave seljake, sa seljačkim imenima i origi¬ 
nalnim seljačkim govorom dubrovačke okolice, i oni 
također ulaze u radnju zaljubljujući se u vile. S tim je 
komičnim elementima došao do pravog razmaha i ta- 
lenat Marina Držića, pisca »Novele od Stanca« i rođe¬ 
nog komediografa, a idealizirana je Arkadija u ne¬ 
obično skladnoj i veseloj mješavini fantastičnog i real¬ 
nog dobila svoje naličje i satirički prizvuk. Držićeva 
sposobnost da stvori živa lica s njihovim karakteristič¬ 
nim radnjama i govorom našla je tu svoj puni izraz. 
S koliko vještine on samo upliće te svoje seljake u 
radnju: najprije budalastog mladog Miljenka, pa nje¬ 
govu zabrinutu mater Stojnu, zatim starog i razumnog 
Radata, a na kraju, kao vrhunac dražesne komike, Ra- 
datova malog sina Dragića, koji se u neprispodobivom 
prizoru, dostojnom velikih pisaca, grozi Kupidu prać¬ 
kom, da na kraju i on, kao i svi ostali, postane nesvi- 
jesnom žrtvom svemoćnog boga ljubavi! Ali i u pravoj 
pastorali izbija često dramska snaga Držićeva, na pr. u 
monologu ljubavlju otrovanog satira, spremnog da u 
nemoćnom bijesu iskorjenjuje stabla, pali sela i kolje 
stada. Sav taj splet dobroćudnih ljudskih ludosti, poti¬ 


canih istom strašću, dao je neobično živo pozorničko 
djelo, vrlo značajno za pisca i od veće cijene no što 
bi se činilo sudeći po običajnim površnim mišljenjima. 
Zar ne živi još i u Gundulićevoj »Dubravci«, dramski 
slabijoj od »Tirene«, nešto od komike Marina Držića, 
na koga podsjećaju i neki detalji Gundulićeve drame? 

(Stojna, na primjer, ima nesumnjivo nekih sličnosti 
s istoimenim licem u »Tireni«), I sam je Držić, čini se, 
od svojih djela naročito cijenio »Tirenu«; da bi je spa¬ 
sio od nagrđivanja prepisivača i da ne bi s vremenom 
ostala »kako u Rimu Pasquin, bez nosa i bez ruka, raz¬ 
bijena i razdrta«, on ju je i štampao, što su naši stari 
dramatičari, pišući samo za prikazivanje, na žalost 
rijetko činili. Koliko su je Dubrovčani cijenili, vidi se 
po tom, što je i poslije Držićeve smrti preštampavana. 

»Tirena« je u Dubrovniku prikazivana na piru. Što 
je bilo prirodnije nego zamisliti, da se ona prikazuje i 
na piru mladog Derenčina? Poslijednji prizor »Robinje«, 
u kojem dubrovački knez i vlastela pozdravljaju svoje 
odlične goste, olakšao je ovu zamisao B. Gavelle, prema 
kojoj se »Tirena« u obliku pozornice na pozornici daje 
pred Dubrovčanima i njihovim gostima kao publikom. 
Vremenski i stilski razmak nije oteščavao ovakvo spa¬ 
janje, za koje su bili potrebni samo nebitni dodaci, a 
koje je ostavljalo obadvije drame u njihovoj cjelini i 
suštini netaknute. Ovako spojene, one će, nadajmo se, 
dati živ scenski isječak iz doba hrvatske renesanse, 
čudnog i plodnog doba, kad nam je neobični spoj latin¬ 
skog i hrvatskog duha na istočnim obalama Jadrana bio 
omogućio da se kulturno onako visoko dignemo iznad 
ostalih naroda tadašnje istočne Evrope. 

M. KOMBOL 

LICA : 


SKAZANJE PRVO 


Derenčin, unuk banov 
Robinja, kći banova 
Mafijaš, Derenčinov sluga 
Gusar 
Mara 

Pera sluškinje 

Anica 

Knez dubrovački 
Miho 


dubrovačka vlastela 
glume u »Tireni« Vlahe 


Vlasi gledaoci 


pastiri 


Dživo 
Vlaho 
Obrad 
Pribad 
Kupido 
Ljubenko 1 
Radmio | 

Tirena, vila 

Ljubmir, pastir 

Stojna, mati Miljenka 

Dragić, sin Radatov 

Satir 

Remeta 

Glas iz neba 

Vile, satiri 


Miljenka 

Radata 

Kojaka 


Činjenje biva u Dubrovniku 


DERENČIN I MATIJAŠ, sluga 
DERENČIN: 

Mili druzi, i već nego druzi mili, 
sve strane, mogu reć, sa mnom ste shodili, 
išćući gospoju po svitu dan i noć, 

Za koju bi vas svit pridubal, da bi moć. 

Evo srića nika i pomnja još vaša 
sada privelika na nju nas nanaša 
tako, da približa višnjemu po sudu 
plaća i naliža vašemu jur trudu. 

Vi znate, da mito od kraljeve krune 
čeka me čestito i mire pripune; 
a vam se rič ovo moja obezuje 
(makar da njegovo stan'je mi daruje), 
sve ono, čto mi da, veći dil ja ću vam 
podati tako, da rečete: blago nam! 

Istom da rukama srića nas obhiti, 
ka bi rek da s nama združiti se hiti. 

Jer oto ti zali kleti gusarine 

videć to ostali s nami su od čine. 

A za toj hodite, toj dobro počelo 
pospihom vodite, da dojde na čelo. 

Dajte jim odbrojiv te jaspre, ke smaže, 
neka jih posvojiv jure se utaže. 

Stavite za tim red, na pazar da gredu, 
i moje na ogled sunačce da vedu, 
jak da ju prodali nisu ni činili, 
ni jaspre prijali, ni me pri vidili. 

A s drugu stran prima njim hoću ja izać, 
i s vami meu njima to tu se listo nać, 
jeda ju čto godi moja rič iskusi 
pri nego slobodi svoje slast okusi. 

Jer ju će hiniti moj obraz, koji me 
čini prominiti zla volja i vrime. 
Matijašu slugo, eto ti sad ne ću 

spominjati drugo, toj ti bud' na pleću. 

MATIJAŠ: 

Ava, naš čestiti mili gospodine, 
u tom te služiti ja hoću brez hine. 
Budi al ne budi nam plaća, ku veliš, 
tebi se li zbudi sve ono, čto želiš. 

Kad ono, čto si rad, bude ti izaći, 
korist i blago tad nam će se obnaći. 

DERENČIN: 

Da pinezi samo toli su mogući 
teri jih ovamo mogli su dovući, 
u Dubrovnik koji viru čtuje našu, 
i mirno pokoji s Turci na mejašu. 

Za to se ja scinju srićan i blag dosti, 
i ne znam čto činju od vele radosti; 
ne za to, jer dare imat ću od kralja: 
pineze, timare i blago, ko valja. 


Sebi samo vilu išću ja i, prosim, 
koje zlatu strilu u srcu mom nosim; 
a činim od male čine i vridnosti 
stvari sve ostale pri njeje liposti. 

Koju jer na blizu ovdika jur vidim, 
na nebo ja ližu, ter se se ne navidim. 
S strane mi pak druge srca se prijima 
tuga za cić tuge, ku gospoja ima. 

Ter kako na muci viseći se mučim, 
od zalih tih vuci dokli ju izručim. 

(Ulazi Robinja) 
ROBINJA: 

Vaj meni, ni li grih, gledajte cić boga, 
da se tač izmorih mlajahna neboga, 
upala u ruke gusarom prihudim 
ovako sve muke podnoseć da trudim? 
Meni gorke noći, meni su gorči dni, 
od nikud pomoći bolizni mojoj ni. 
Ajme, mila mati, na čto me odgoji? 
čto me ne potrati, kada me zadoji? 

GUSAR: 

Bre, uzu trpiti jure se nauči, 

a nemoj vapiti, jak da te tko muči. 

Na tvoju malu har, tribuje, ovamo 
da ideš na pazar, i da te prodamo. 
Nismo se brodili po Savah i Dravah, 
i toke obili klance po dubravah, 
za da nam ne bude u tebi pak plaća, 
koja nam sve trude do pokon oslača. 


DERENČIN: 


GUSAR: 


čto tako tuj điklu mičete, junaci, Besidi kako hoć', manje se ne će dat, 

kako cvit izniklu, ali ste divljaci? vazeti ali oć, u tebi toj će stat. 


GUSAR: 

Da je ova dikla kako cvit rumeni, 
trgovče, iznikla, toj nišće ni meni; 

ja išću da prodam nje lice rumeno 
za jaspre, ke podam za vince crljeno, 

DERENČIN: 

Po kle za prodaju dikla je taj vaša, 
stanite, neka ju moja rič upraša, 

u kojoj je strani svita se rodila, 
gdi li se uzhrani robinja ta mila. 

GUSAR: 

Oči otvoriti, i tvu stvar gledati, 
vi s njom govoriti nitkor ti ne krati. 

Čilu, nemužatu ja ti ju obitam, 
da dobro za platu razumij čto pitam: 

manje se ne dade, trgovče bogati, 
oda tri hiljade sve zlatih dukati. 

DERENČIN: 

Neka mi sa njome malo pobesidit, 
od čine po tome s vami ću pak vidit. 


DERENČIN: 

Molim te, povij mi: od kuda si, ko li? 
jer jadi tvojimi srce me zaboli. 

Viru ti obitam od trgovca prava, 
za zlo te ne pitam, robinjo gizdava. 

S tobom sam jednake beside i vire, 
i čovik brez svake hinbe i prohire. 

ROBINJA: 

Trudno je boleću ranu razvijati, 
da ti se tim ne ću, trgovče, ujati. 

EIrabrost oca moga i vira jest bila 
kralja ugarskoga k sebi primilila; 

i on mu od tada budući najdraži, 
beloga Belgrada hti da je na straži. 

Tuj poslom junačkim on tako poslova, 
da ga i hrvački banovstvom darova. 

I veća porodi slava mu se totu 
neg Janku vojvodi i Vuku despotu. 

Po turskoj neviri napokon poginu, 
jere u potiru busiju zaminu. 

Sriče moje oko tad hoti počati 
u mene ne tolko veselo zrčati. 

Da, sada poznaju njegove cić’ smrti 
ova se vrh naju nesrića razprti; 


njegove cić smrti prolivam suzice 
nesrićna sad ove i bolim tužice. 

Vaj, smrti srdita, kako brez uzroka 
svakoga čestita dozgoniš pri roka! 
a tko no brez česti žive, ter te išće. 

na tvoje dovesti ne ćeš ga stanišće. 
Njega si uvela u tvoja tonota, 
ne haj ući da je vela toj grihota; 
a ne ć’ se ozriti na mene za sobom, 
ka želim umriti, ka teku za tobom. 

DERENČIN: 

Ne hotij smrt želit toliko još mlada, 
da ufaj veselit, ako si ikada. 

I počni od totu misalcu jur drugu 
mislit o životu veselu i dugu. 

Jer čovik, neka viš, tej vrsti ne budu, 
da sa mnom izgubiš beside za ludu. 
Pokli se običnom tome ričju tvojom 
pravom gospodičnom kažeš i gospojom 
znaj, da ja opojih i pamet i dušu, 
jer slast riči tvojih, da mi, da okušu. 
Za to, tako te čast nigdare ne ostavi, 
tvoje mi riči slast opeta pojavi; 
i tako t' velikom tuga se zaplati 
radostju i dikoim hotij mi kazati, 
po ki se put srića tvoja priobrazi, 
kako li nesrića ova te porazi. 


ROBINJA: 

Znaj, da bih ja mnila bogu sagrišiti, 
moja ti sva dila ne hteć izdrišiti. 

A znati ne išću, tko si ni od koga, 
ni prosim da višću činiš me od toga. 
Da, pravo za reći, po tom čto besidiš, 
trgovca nič' veći meni se ti vidiš. 

Tko hoć’ si, dobra čest svaka te sadruži 
za ono, čto bolest moja ti dotuži. 

Z dobitkom svi trzi tvoji izajdite, 
tve želje u brzi pune se najdite. 

Ako te ka čeka, bog daj, da ne kasno 
ljuba te dočeka počteno i časno. 

Srića ti se plećma ovako ne svrni, 
neg svojim to većma krilom te ogmi. 
Bog će odvratiti plaćom ti ne malome 
a ja ti platiti ne mogu neg hvalom; 
već ako u plaću i ove primeš sad 
beside, ke traču prošen ja tvoga rad; 
rih ti, da otac moj busijom poginu, 
i prva bi mi toj šiba ka me šinu; 
ku jošče za liho mlada ne oćutih, 
koliko da tiho šine me po skutih. 

Jere oca radi meni kralj tuj šćetu 
i bratu naknadi malu još ditetu. 

Jošče ga čto vati većma se obita, 
da će banova ti, kad dogje na lita. 

A meni sto sela zapisa, i reče: 

rasti vesela; kad vrime đoteče, 
na ti moju viru, njom ti se obiću, 
ja ti namiru česmenitu sriču. 


Za tim udovicu majku mi požali 
s suzami na licu, ter joj se zahvali, 
kažući me rukom, veleći: utišaj, 
ter ovom jabukom diči se i nišaj, 
i vrhu nje stražu imaj pomnja tvoja, 
jer ju imam dražu, nek da bi kći moja. 
Od tad gojila majka me Jelena 
kako no bosila kiticu zelena. 

Zimi steć u gradu u zlaćene hiže, 
a litom na hladu, gdi slavjić biljiže. 

Pri tihom Dunaju, tamo gdi no Sava 
rike se shajaju za jeno i Drava, 
tuj biše gizdavi perivoj tere gaj, 
vidiv ga ti, pravi, rekal bi, da je raj. 
Najveće ugodno biše mi tuj stan'je, 
prostrano, slobodno i mirno šetanje; 
tuj ti me na čride dvorkinje dvorahu, 
i moje beside pomnjivo zorahu; 
tuj moje sve dilo razbirati biše 
rumeno i bilo cvitje, ko miriše, 
i perle, koje su od broja, nizati, 
i nakitiv resu zlatu podstrizati; 
i sterat svilicu po bilomu platnu, 
umišujuć žicu srebrnu i zlatnu. 

Nesrićo, ka svega dobra me izbavi, 
na čto mi od njega spomenu ostavi? 
Evo se već bolju, smišljajuć prvanju 
slast, nego nevolju trpeći sadanju. 

U veselom zdravlju veselo svud hojah, 
na mehku uzglavlju pokojno pokojah; 
sada za uzglavlje kamen je studeni, 
mislite, ko zdravje može bit u meni? 


Slatkom i obilnom hranjah se ja pićom, 
i sa zlatom svilnom rešah se odićom; 
a sada primine dan mi se kad godi, 
po zakon živine, o travi ter vodi. 

Sad naga i bosa, sila m’je, da hoju 
jutrom kad je rosa, i ob dan po znoju. 
Jer vridne mi svite, mladost ke ma nosi, 
sve mi su raznite od zlih martolosi, 
pustinjom ki hode, ter zimnu i gladnu 
vezanu me vode u ruhu pritamnu. 

Ter kad mi goda se broditi se rikom, 
i doli poda se pozriti ponikom 
umiru od srama, od jada umiram, 
ni mogu tuj sama, da se poziram, 
videći, gdt vlase zlate sam iztrgla, 
i grdo niza se pustivši razvrgla, 
videći u strahu lica problidila, 

kako no u prahu jabuka prizrila. 

Ja bih jih grdila rukom mojom sada, 
i sebi zadala gorku smrt od jada; 
da ’vo je uzicom stegnuta na zadu, 
ter mi prid tužicom uteći ne dadu. 

I živem po sili prik moga hotinja, 
gdi mi smrt omili cić gorka živinja. 

O, neka zabudem muku i trud tolki, 
čin' bože, da budem on kamen žestoki, 
o ki no srdito more se razbija, 
a on stanovito steći se ne svija; 
o me se razbiju gorčina sa tugom, 

i svak čas prispiju jedna mi za drugom. 
Evo mi zahodi na stranu besida, 
jere ju zavodi bol, ka joj zasida. 

Da neka opeta tamo se povrati, 
od gdi ju ta kleta bolizan uvrati. 
Zginuvši Vlaško ban (toj bi ime momu 
ocu), ne vele dan izagje po tomu, 
da svoje počaše krajine prostirat 
a stiskati naše Turci, i nas tirat, 
i sela rubiti, davši jim svak pleće, 
jer se ozubiti ne ima tko veće. 

Veljahu sva hvalo. Vlaško, nam zginu ti, 
i nam je do malo za tobom zginuti. 

I ja ti se šćeti ovoj ne nadijah, 
koja mi doleti, ajme, kad ne mnijah. 
Običaj biše moj izhodit u šetnju, 
za neka minu znoj i vrućinu ljetnju, 
kud no se prilipi perivoj prostire, 
i vodicom kripi bistrom, ka izvire. 

Tuj svakom gizdavom dvorkinje gizdave 
iskahu zabavom, kako me zabave, 
plešuć po travici, pisance spivajuć, 
poreda s slavjici glasom izvijajuć. 

Jedan tuj site razlicih igara, 
sunce trakov kite nadvisiv od zgara, 
voću pod granami padosmo sve skupa, 
ne mneć, da za nami nesrića postupa. 
Pod sincom oriha ,voda gdi se toči, 
sanka mi moć tiha napade na oči, 
i ne bih duboka još sanka saspala, 
da me je žestoka bojazan zapala. 

Jer mi se učini, očito da viju, 
vuci po planini, kon mene da viju; 
ter kako košuta, od staze do staze 
verih se stran puta, da me ne zapaze. 


A oni skupiše hitro se po slidu, 
ter me obstupiše i zadu i s priđu. 

Ja zada ni prida ne moguć postupit, 
sva žuta i blida iz glasa jah upit. 

Čuvši me stekoše k meni se sve moje 
dvorke i rekoše: čto je to, gospoje? 
čto si prominila ličca? čto uzdišeš? 

ki si san vidila jedva dušom dišeš! 

Ja tako misleći kako no vazeta, 
izteče vrveći ta guša prokleta, 
ter nas obistrani, i ka, ču da viče, 
ili ju izrani, ali ju posiće. 

Tuj nas izvezaše, za tim u planinu 
bijuć odagnaše, kako no živinu. 

Prija bih našla broj noću na vedrini 
svim zvizdam, neg mlojoj poslidnoj gorčini, 
obajdoh sve gore, brodih se prik sto rik, 
nigdi mi nitkore nedogje pomoćnik. 

Puste sam sve strane protekla i luge, 
vepri gdi se hrane, i zviri te druge; 

A gdi su, mimo dvor koji mi hojahu, 
i noću pod prozor pisance pojahu? 
pisance, u kojih veljahu, da sam ja 
kruna i dika njih, i sunce ko jim sja. 

Ajme, ča mi prudi, nesrićo prihuda, 
da mi ne naudi njih hitrost zloćuda, 
kada si prizala nesrićo, u oblast 
gorim podala mene i moju čast? 

Ter dršću kako prut, i gledam sva mista, 
gdi smrt najdu put, do kolu sam čista. 


DERENCIN: 

Za sve jere mnogo nesrića te tlači, 
za sve jer ubogo ruho te oblači; 
li grlo i lice i vrat imaš bilji 
od bile ružice i od bilih žilji; 
i zrak, kim se hita pozor tvoga oka, 
sunačce nadhita, kad sine s istoka; 
a rič meda slaja, iz ust ka t' izvire, 
dikami od raja čudno zaudire; 
ter dim, da je kraći driva i kamika, 
i srcem još luči od lava gladnika, 
koga ne siluje tvoja rič pridraga, 
i da te miluje, i da te pomaga. 

Ti đake ustrmi misal i odluku, 
koja ti put strmi na smrt tvojih raku. 
Jer moje evo t’ mi sve misli govore: 

otmi ju, ter otmi tugam, ke ju more. 
Da nu mi za zgojaj, ako ti jest vidit, 
samo se dostojaj još ovo povidit: 
oni, ki hinbeno, diš, da te dvoriše, 
i slatke vuhleno pisni govoriše, 
u kojih pridragom krunom te zovihu, 
plemeniti tragom bihu 1' al ne bihu? 
Ako T jim biše rod i kuća davnjena, 
bihu li jur izrod svojega plemena? 

Ne moj mi tajiti, ka jim bi zabava, 
ka jim dostojati milosti ne dava? 

ROBINJA: 

Tvoje obitan'je me srce jer čuje, 
zgiblo se ufanje u njem pronićuje, 


jeda tko iz vića nebeskoga zgara 
pozril je, gdi svića k nohtu mi prigara. 
Nu ovo, čto t' velju, u srce sahrani, 
dragi prijatelju od boga poslani: 
ako me izkupiš, ter paka po tome 
Budina dostupiš na zdravlju sa mnome; 
liše čto prijati blaga ćeš i pinez, 

grade ćeš vladati, gradom ćeš biti knez 
tako, da trgovat već ne ćeš ni trudit, 
nego gospodovat (viruj mi) te sudit. 

A nu dir procini, u koj sam dragosti, 
u koj sam ja čini kraljevi milosti, 
po kolu obrana za kćer sam ja njemu, 
i kći mu prozvana rusagu po svemu. 
Pomisli jošć, traga tko ni gospodita, 
bi li smiil, za draga da mi se namita. 
Znaj, da su najbliže kralja, ki me išću, 
gospoja srid hiže da jim se namišću. 
Čuo si pojući Derenčina bana, 
di vitez izući naših je bil strana. 

Od njega jest mladi dvigal se Derenčin, 
velike, znaj, nadi njegova sina sin. 

S ovim kad otidu druzi u potiru, 
makne se na priđu, gdi ga ne naziru. 
Kada li potira jure se ustavi, 
ovi se još tira i sablju krvavi. 

Ja ne znam, ku ovi činio nije stvar, 
za neka ulovi ljubavi moje dar; 
ja ne znam, još žena bi li si već koja 
mogla bit kamena pram njemu, kako ja, 
koja uz tu tolku službu i takovu 
jedva se dah oku viditi njegovu. 


Da bože, hvala ti, ki tvojom milosti 
da mi se čuvati njegove hitrosti. 

Za njega za živa družba me sad ova 
druži, jer laživa bi služba njegova. 
Od inih kazati koj ti ću pecali? 
po njemu poznati mogu se ostali. 

DERENČIN: 

Gledajući velu nesriću, ka splesa 
tvu slavu veselu, a ne znah cić česa, 
čuj ah se ja, kako bog se ne rasrdi, 
nišćeta gdi tako ruži te i grdi. 

Sad se čudim, gore da nisi dopala 
muke i pokore, deklice pristala; 
jer oto govor tvoj stavi mi prid oči, 
da vas tvoj nepokoj tva zloba uzroči. 
Jer se si lipotom tvojom oholila, 
i tome grihotom boga uvridila. 

I tvoja tim gadi lipost se pridraga, 
i toga, znaj, radi bogu si nedraga. 
Bolju se tvom bolju, rad ju sam izličit; 

za to t’ pravo volju reći neg lisičit. 
Za to poutišaj, tere z dobre volje 
malo me poslišaj, biti će t' za bolje. 
Kako se ima prav na onih tužiti, 
himbeno ki ljubav išću zaslužiti; 
tako se još pravo na toga tuguje, 
tko vimu nepravo službu procinjuje. 
Bud’ đake svi ini milost ne dostoje, 
jer služe po hini, i himbi nastoje; 
li ne mož' po tomu, čto sama govoriš 
tomiti, onomu da krivo ne tvoriš, 


koji, diš, hoteći da ti se primili, 
ne susta trudeći ričmi se i dili; 
koji je u svemu s vršno se htil poj at, 
tva milost po čemu more se dostojat; 
komu čast i hvalu ti sama ne mališ, 
neg ga nad ostalu gospodu svu hvališ, 
veleći, da blizu kralja se namišta, 
da toga na rizu ne bi mu pak ništa. 
Jer se ne namisti u srcu tvojemu, 
ni mu bi s koristi svršnu bit u svemu. 
Ja mnju, ne za drugo hvališ ga i dičiš, 
nego li za rugo, po kli ga li mučiš: 
po kli si i totu u tuzi vesela, 
jer ga si životu gorku ne otela; 
po kli diš, da je bil pod’jaminik i hinac, 
jer nije slobodil tih te zločinac. 

Bi rek, da u kralja desnica u tega 
ni jača i dalja nego li u njega; 
bi rek, da razložno jest reći, da hini 
čovik, neuzmiožno ki dilo ne čini. 

Nu kako hoć’budi, ovoj mi odriši: 

za čto ga osudi pri neg ti sagriši? 

Prija bo pomoći njega si ne htila, 
neg ti je pomoći potriba taj bila. 

Veća je to zloba od zloba svih druzih, 
ka ljutim podoba zvirem se u luzih. 
More bo izbrani vaš pozor raniti, 
i za tim lik rani dati i braniti; 
a vi li ranite pozorom, pak do vik 
taj pozor branite, u kom je rani lik. 
Od mojih ja dana velik sam jur dio, 
deklice izbrana, time zlom bolio 


radi plemenite gospoje mlajahte 
tako uzorite, tako oholjahte, 
koja se ponaša lipotom i slavi 
više od mejaša čovičke naravi; 
koja mi s prozora srdačce proleti 
strilom, iz pozora koja joj izleti, 
pak se sva oklopi mramorom i ledom, 
ne hteći da topi mu tugu pogledom. 

Od tada, znaj, ćutim, u srci mom ranu 
Ijuvenim priljutim čemerom trovanu; 
od tad mi noć i dan uzdasi su česti, 
ke srce meće van sa cića bolesti. 

Istinom tva muka trudna je trpiti, 
gospoje, i žuka čaša je taj piti; 
da nu ja takovu miste dara muku 
vazel bih za ovu, kojoj sam u ruku. 
Tvoja je očita muka i potriba, 
a mene skrovita po srcu bol šiba. 

Tva slava, ka s tolkom dikom se podviže, 
tvoj ime uzrokom pala je na niže; 
da ja ne skrivivši, nego li bivši prav, 
pače zasluživši, upadoh u nezdrav. 

Ti boga moliti svej moreš i moliš, 
da bolju boliti ne da ti, kom boliš; 
ovu bol i žalost u vike ja bolit, 
nego li da sam prost, ne mogu ne volit. 
Ti želiš i prosiš osvetu nad time, 
ki čini, da nosiš priteško to brime; 
i prem ako šćetu tim ne naknajuješ, 
li želeć osvetu srce naslajuješ: 
ja u moj pameti moliti se bogu, 
za da me osveti, nikakor ne mogu. 


Prija bih, da zubi pasji me raznose, 
neg ona da zgubi jedan vlas iz kose. 
Toko sam sebi drag, toko sam vesel ja, 
koliko čujem trag od njeje veselja, 
ne mogu, i tvojim zlom se ne pečalit, 
samo jer obična dekla si i lipa, 
i u svem prilična njoj ličca i kipa; 
ter mi se u tuzi zavija srdačce, 
kako tuj da uzi me žarko sunačce. 

Za tim pomišljaje, bolizan i tuga 
ko Ii žestoka je, ku trpi tvoj sluga, 
koji priko reda slavi te i viši, 
a ti ga pogleda tvojega uliši; 
njegovu bol i jad po sebi poznavam, 
ter se i njega rad, gospoje, skončavam. 
Za ljubav gospoje pomoći ću tebe, 
njega ću tokoje pomoći rad sebe; 
jeda bog i na me bude se smiliti, 
ter vazda ne da me toj tuzi cviliti. 

Da neka rič moju u malo jur skratim, 
hoć' da te sloboju i doma dopratim? 
Tuj mi se obećaj, taj samo hoću dar, 
Derenčin da će taj tvoj biti domodar; 
da mu ćeš dat ljubav i viru sposobom, 
neka već tako prav ne vehne za tobom. 
Gospoje, ako se toj mi ćeš obitat, 
pineze, ke prose, ovim ću poskitat; 
ako li diš: ne ću, na toj da pristanu, 
stisnuvši ću pleću otajti na stranu. 


ROBINJA: 


DERENČIN: 


Za toj, čto obitaš doma me dopratit, 
dušu ako pitaš, dušu t' neću kratit. 

A kako da ne ću na tu stvar pristati, 
od ke milost veću ne umim pitati? 

Meni bo jest mniti: koja ne bi rada 
Derenčinu biti ljubovca i lađa. 

Znaj, se ponosila nisam ja od njega, 
neg ga li nosila srid srca mojega. 

Ako li do sada ni mu se skazalo 
od mene nikada ljubavi ni malo, 
da njemu, za u skut ljubavi moje doć, 
inuda biše put, kojim se htiše proć; 
jer da bi svitlomu kraju se objavil, 
svitli kralj u tomu ne bi mu zabavil; 
a ja s stanovitom voljom bih pristala, 
toj bo sam zavitom u boga pitala. 

DERENČIN: 

Ti đake dostojna Derenčina brojiš, 

da t' bude za vojna, i da ga posvojiš? 
i daje tvoja mi vira se u zaklad, 
da vazda meu vami pravi će biti sklad? 

ROBINJA: 

Velim ti ja tako, stavi me, on gdi je, 
gospodin ter ako uzrači da mi je; 
ja ću po načinu pravoga zakona 
virna Derenčinu biti do okona. 


Već mi je toj drago, gospoje čestita, 
neg da mi sve blago daruješ od svita. 
Za to ja evo grem ruke ti oprostit, 
neka se toko prem počneš ne žalostit. 
A tko je, tko bilo zna dilit od sinja, 
da ovu nemilo uzu ne proklinja, 
ka tako zateže ruku, koj se prosi, 

zlat venčac da veže, zlat prsten da nosi? 
Oganj ju užeži, i tko ju šamota, 
pasja ga zaveži uza i sramota! 

Ova li je za te toli ružna svita, 
miste svite zlate, vilo plemenita? 

I ova ne dosti svita t’ se priklada, 
da molim, oprosti, gospoje, za sada, 
do kle od bogata ovoga se grada 
za tebe ja zlata dobavim kavada, 
i zlata skendera, i na zlatoj žici 
nizana bisera s drazimi kamici. 

Ovo je grad slavan Dubrovnik i bogat, 
vazda bil pripravan s vami prijaznovat. 
U njemu počtenu, gospoje, tvoj je did 
ostavil spomenu, ka će bit i na prid; 
ter moreš nadijat s toga se ti čela, 
i tebe da prijat s srca će vesela, 
i činit, da sprave korablje, neka te 
do vaše države, ka Senju, poprate. 

Meu toj u ovu u hižu sa mnom poj 
kakovu takovu, tere se izpokoj; 
i jure pokripi od truda davnjena 
tvoj život prilipi, gospoje česmena. 


Oto ti dvorkinja za sada do volje 
mladih Dubrovkinja, do kle bog da bolje. 

A vam, martolosi, krvi se ne napit, 
ja ne znam, kako si mogu se uztrpit! 

Več čto vam dah viru ja moju, i k tomu 

ne ću, da zamiru mistu se ovomu; SKAZANJE DRUGO 

drugdi se jeda li budemo gdi vidit, 
s kim ste trgovali, hoću vam povidit. 

MARA: 

Dobro pošla Pera, Pera, sestro naša, 
nuti, od učera ko se jur ponaša. 

PERA: 

Hvala, jer ovacih dopadoh dvorova, 
gdi no mi jest svacih u boga darova. 

MARA: 

Da čto, kako li? kaži nam na pravu. 

PERA: 

Nije mi stat kob, jer imam opravu. 

Dosta okol ove posla me još čeka 
virenice nove, ka ’vo je ovdeka. 

A ke sam jur došle okol nje spravljala, 
jedva bih ja posle sve vam izpravljala, 

to peruć, to mijuć, to pletuć, to za tim 
ruhom ju odijuć čistim ter bogatim. 

Kada ju, Anica, vidiš, i ti Mara, 
rit ćete, danica pala je od zgara, 




i sudit, taj čovik, toj vili ki je drag, 

po sve dni, po vas vik da će bit vazda blag. 
Da znate još, koli nje lipi nje mladi 
hrabar se rakoli ljubavi nje radi, 
svaka bi vas rekla: na svitu ni žena 
bolju sriću stekla, ni veće blažena. 

A da vam tko pravi, po koji on se put 
očiti i stavi do pokom u nje skut, 
vi biste, čovik ov, ne mogle ne reći, 
da je razumuikov oda svih najveći. 

MARA: 

O, tako svih dara počtenih doteci! 

milost gospodara tako ti ne uteći! 
hotij nam brez laži taj način kazati, 
kim joj se udraži, kim joj se da znati. 

PERA: 

Bud' da me poslaše, pospihom da idu 
zvati, na pir naše vladike da priđu, 
li vam ću za ljubav, koju mi nosite, 
još malo pokrsmav rit, čto me prosite. 
Sinoćke sutonom jur bivši trpeza 
napravna zakonom onacih viteza, 
i bivši pokoja za tada jur sita 
onaj zi gospoja lipa plemenita, 
prid njom podviv ruke bihomo tuj stale 
dvorkinje brez buke ja i sve ostale, 
pripravne sve tvorit, čto god nam zaveli, 
i nju razgovorit, da se obeseli. 


I steći tako stvar malo, pak po tome 
išeta gospodar, i stavši prid njome 
klobučca pomače hteć se pokloniti, 
ter zače ovako besidom zvoniti: 
kruno zlate žice, vilo vrh svih vila, 
jesi li tužice na stranu stavila? 
jes' li pokojila vrimena koji dil? 

jes’ li pogojila ličca i obraz bil? 

Jer, cvite gizdavi, kon tebe ni sada 
ni vukov ni lavi primrlih od glada, 
nego viran sluga, ki o tom sve radi, 
bolizan i tuga da ti se osladi: 
i da te ne s hinom neg virno posluži, 
i da z Derenčinom tvojim te sadruži, 
komu obećala ti se si bit lađa, 
i viru podala miste mi zaklada; 
ku, budi da znaju, ne ćeš da pogrdiš, 
li te molim, da ju opet mi potvrdiš. 
Pak za tim, vilo, vij„ ako ćeš stvar koju 
tere mi zapovij, sve će bit na tvoju. 
Mnoge jošće ine prida nju prosipa 
beside, ke čine, srce da se cipa. 

I rič bi m|a htila, sve da vam povida, 
kako su ta dila izašla na prida; 
kako cić besida, ke joj govoraše, 
rumeno od stida ličce joj goraše, 
a simo ni tamo oči ne steriše, 
neg ušima samo riči mu beriše; 
kako pak nadili tihim ga pogledom, 
i riči s njim dili mišane sa medom: 
da ja, ka bih rada vam jih ne tajati, 
evo nimam kada sad jih pobrajati. 




AN1CA: 

Tako ti toj stanje raci bog utvrdit, 
na naše pitanje ne moj se razsrdit. 

Ter nam umoli se, pravi nam, ki mu da 
odgovor? čto li se za time dogoda? 

T im ne ćeš uckniti od posla, kim hodiš, 
a nam (meni mniti) pravo je da zgodiš. 

PERA: 

Anica, ja vidim, nidna vas ne gleda, 
čim s vami besidim, da se dan izkreda; 

da ja, ka se boju vašćine i psosti, 
z bogom vas ohoju, jošće je dan dosti. 

MARA: 

Čto spišiš toliko, Pera? ka t' je priša? 
sunce jedva priko poldne se nadviša. 

Moreš nam doreći, čto to si počela, 
i još grad obteći od čela do čela. 

PERA: 

Sve na vašu volju, druge moje mile, 
budi za nevolju, li kad je do sile. 

Rih vam, da pribila nje ličca, prid njim stav, 
biše zaradila niče se zagledav 

tako, da dobar hip ne more uzvišit 
od srama pozor lip, ni riči odrišit. 

Pak ga se li hiti svitlijim pozorom, 
nego kad posviti sunačce za zorom. 

I ko bistre oči pram njemu podviže, 
riči mu potoči, jak perle da niže: 


moj, reče, ti da bi zvati se htil sluga, 
prosti mi, bila bi meni stvar od ruga; 
jer tebe čestita sva slava dostoja, 
a ja kupovita raba sam li tvoja. 

Ako li ikadar slobodna se najti 
ja budu, taki dar tobom će izajti. 

Život s dal i čast, i slobod ako daš, 
li hoću, da t' je vlast, da mi zapo viđaš. 

Bog no sam ganu dobrotom se tvojom 

nastojat će, da stanu s majkom se mojom 
i s mužem, ki meni ljubav toku nosi, 
koga na svit ženi bolji se ne prosi, 
koga bih iskala, koga najvolila, 

ako bih pristala k udaji kad bila; 
jer se u žalosti u ovoj (dam ti znat) 
zarekoh slatkosti od svita ne poznat, 
nego u čistoći moj vik priminuti: 

da k tvoj se ni moći volji ne prignuti. 

Za oči, ni za vid, viruj mi, ne haju, 
ako će zapovid tvoja, da jih vaju. 

Za to od takova dila se već ne dvoj, 
ja ću bit njegova, i on će biti moj, 
istom da iz volje budu mu ne ispala, 
za radi nevolje, ke 'vo sam dopala. 

Jer taka i veća obeza ljubavi 
vrže se za pleća, kad srića ostavi. 

Toj rekši prigizdav poklon mu prikaza, 
prijazan i ljubav dajuć iz obraza. 

On se odpokloni i kipom i glavom, 
pak opet zazvoni ričju joj gizdavom;: 
nu, reče, reci mi, da bi se s njim stala 
gdi roci kojimi, deklice pristala, 

bi li ga poznala? jer sudim, da čini 
nišćeta tva zala, vas da se promini. 

I čudo, znaj, ne bi, da bi ga staralo, 
vilo, svej o tebi mišljenje i briga. 

I moja bi o me majka se varala, 
ta briga tako me jure je starala. 

Uz toj pozirati poča ga iz nova, 
tere promirati obličja njegova. 

I eto niz ličce rumeno i bilo 
jaše joj suzice dažjiti u krilo. 

Vrata jim odpriči, i uzdu napusti, 
a veće ni riči ne hti da izusti. 

O, da bih dotekla pameti tolike, 
po koj bih izrekla riči sve kolike, 

kimi ju on tolit poča, i kojima 
mogal bi umolit siver, da ne dima. 

Toliko ju toli, i moli, i umi, 
da mu se umoli, i boli razumi. 

I jutrom, vesela s odra se podiže, 
sa cvita jak pčela, gdi no med uzliže. 

ANICA: 

Pera, da ližije imaš li tuj dosta, 
ka bilig odmije, na odru ki osta? 

PERA: 

Rugaš se? do volje: po boga, smim reći, 
da brava zakolje, ne bi ostal veći. 

MARA: 

Brže bo Turci ti brez zubi svi bihu, 
cić toga tržiti sitan kruh ne htihu. 


PERA: 

A Mara zloćuda, i ti ćeš rit tvoju? 

da ja sam priluda, na viru na moju, 
ka s vami ovdike viče stah većati 
brižna, a vladike kada ću sazvati? 

MARA: 

Ti, Pera, sad podji vladike svoje zvat, 
a mi ćemo ovdi još malo postojat, 
da se nagledamo vjerenice mlade. 

ANICA: 

Vidj, Mara, onamo, kako šenu grade! 
PERA: 

Komediju će danas na njoj arecitat, 
Derenčinu na čas, želee ga počitat. 

ANICA: 

A sve će se, što t’ rij eh, govorit u pjesan, 
i bit će velik smijeh, neć ovdi stat zaman. 

MIHO: 

(na šeni, Dživu, koji dolazi) 

Haj, Dživo, jes' li ti? Zdrav, mili moj brate! 
Sto bi mi bez tebe, naš stari Rađate? 

DŽIVO: 

Radat sam danas ja, a sutra sam drugo, 

Ma vazda Pešica! 



VLAHO: 

Niišta zadugol 

DŽIVO: 

Zovem se Sedmimuž, prezime Duginos, 
na sebi kako spuž nosim dom gdi sam gos. 
Pijem vince bez vodice; 
voda mi je bistra mila 
gdi ma ljubi mije lice 
kad je od ruže venčac svila. 

MIHO: 

Brate Sedmimuže al t' Duginose, 
moj počteni druže, ne jele te ose! 

DŽIVO: 

Da sam mlijeko ili mas, ose bi me izjele. 
MIHO: 

Oto si sladji vas neg što beru pčele. 

Hej, Mara, što b' dala za našega Dživa? 

DŽIVO: 

Bogme bi uzigrala. 

VLAHO: 

Tako bila živa, 

Mlada si, hubava, a i on je mlad, nije star. 
MIHO: 

Bila b' joj zabava. 


DŽIVO: 

Bogme bi 'o bilo u har 

er ne bi naprijeda uza me plakala 
grijav peču leda, ma bi mirna stala. 

MARA: 

Podj s vragom ti tamo, vazda si vrag bio, 
i vazda si samo sprdat se umio. 

DŽIVO: 

Pošo bih s tobome, ma bi mi vikala 
Domaća za mn ome. Da znaš ko je pristala: 

deblja je neg viša, a ima nos od pedi, 
a gubicu od miša, a od osla ledi, 

po kih ju pobubam jak po talambahu, 
a ona škriplje zubam. 

VLAHO: 

Drži ju u strahu. 

Kobila obijesna bez uzde pruća se, 

a žena nesvijesna bez straha osijeca se. 

MARA: 

Oto su uljezli i Vlasi! Vidj što je Vlah: 
bez njega ti ga ni; svudi je, nije ga strah. 

ANICA: 

U čudu gledaju što se to ovdi radi, 

Za drugo ne haj u. 

MARA: 

Nut smiješne čeljadi! 



OBRAD I PRIBAT: 


Kakono knez jedan u svitlih haljinah 

baniš se; ja, biedan, da s' ti, nikad ne mn'ah. 
OBRAD: b S u svitle toj na tebi haljine? 

Maj, tko će bit ovoj? 

OBRAD: 


PRIBAT: 

Nut stvari uljudnieh! 
OBRAD: 

Što su te besjede? Ovamo pogledaj! 
Tko li te dovede, zla naplato, ovdi? 


PRIBAT: 


Haj! 


OBRAD: 

Ali me ne poznaš, vuhvino?! 

PRIBAT: 

Ne brate! 

OBRAD: 

Vlatkovića ne znaš Obrada, Pribate?! 


PRIBAT: 

Ti li s’ toj, Obrade, žudjeni tolikoj? 

Ma tko da te sade tuj pozna, brate moj? 
Otkad li s’ u ovi grad došao čestiti 
Ma nu mi kaži sad: po čem si ovdi ti, 


Nemoj se čuditi; sve ću ti kazat ja. 

U vrieme od pokladah onomlani dodjoh 
u lijepi grad i Vuče tu nadjoh, — 
ako znaš Vukčića, — odavna ga ja znah, 
od koga mladića čuda se naslušah 
a nagledah većih. Pribate, odtada 
dielit se ne umih iz ovoga grada. 

Kaza mi, brate moj, u rieci kraj gore 
od vila čudo toj, koe se izrit ne more, 
ko’e vidjet otidoh, ma ja ne vjerovah. 

Ali tuj kad pridoh, u raju se ugledah! 
tuj vidjeh njeku vil prisvitla uresa, 
ke sjaše obraz bil jak sunce s nebesa, 
gdi dipli izbrane dariva Držiću 
od riječkih vil strane veleći mladiću: 
tebi se hraniše dipli ove samomu, 
ke mnogi želiše u lugu ovomu; 
uzmi ih, ter odsad kraj rike na travi 
Dubrovnik slavni grad svireći proslavi. 

Tad mene darivat počeše vlastele 
i na njih službu zvat i ljubiti vele, 
istini jer taj glas donio bjeh iz rike, 
od grada ki je čas i bit će uvike, 
i ovdi sad služim na piru gospodu, 
kruh držim, vladam svim, a ne pijem vodu; 
er toga Držića ljube ti vlastele 
kakono mladića ljubežljiva vele. 





On ljubav Ljubmira pripijeva nam danas 
šega slavna pira na poštenje i na čas. 

Gdi su dobri ljudi, dobro je tuj svako, 
meu l’udmi zle ćudi ni časti nikako. 

Ma nu mi kaži sad, kako si ti uljezao, 
jada si koje mlad za ovi pir donesao? 

PRIBAT: 

Nisam, nego sad zgodi mi se upazit 
urvom mnogu čel’ad pred ovi dvor ulazit; 

i takoj š nima ktjeh zajedno uljesti; 
ali već ne umjeh, moj brate, izljesti. 

Sad, brate, Obrade, kako oni ki sve znaš, 
gdje smo ovo mi sade, mohu te, sve mi kaž. 

OBRAD: 

Svitli je ovo dvor kneza dubrovačkog: 
sam kamen i mramor, još nisi vidio tog. 

Hrvatskog bana unuk pohodio je ovi grad, 
pa se vlastela i puk cjeć toga kupe sad. 

On se ovdi ženi, Derenčin mu je ime, 
ah, vitez hrabreni, pravi knez sasvime; 

kćer će bana Vlaska odvesti u svoj dvor, 
koje lip odraz sja, jak sunce iza gor. 

MARA: 

Nevjestu pogledaj! Ne vidiš ništa ti, 
gdi je sva kako raj u zlatu viditi? 

ANICA: 

Svitli se nje ličce meu lip im plemkami 
kakono sunačce meu svitlim zvjezdami. 


Ljuvena i mila vidjet je u biseru 
jak u gori vila pri bistru jezeru. 

OBRAD: 

Vidiš li ovi grad i vlastele ove? 

Po svemu svitu sad dobro ime nih slove, 
razmirja ne imaju na svitu s nikime, 
korabl'e plivaju nih vitrom svakime. 

PRIBAT: 

Ka je ovo dubrava? ali su i ovdi gore? 
ko li se gizdava uvrše meu dvore. 

OBRAD: 

Stanmo ovi gdigoti, ter ćemo sve vidit. 
PRIBAT: 

Makar tuj pri vodi. 

OBRAD: 

Ne, tuđi će oni it. 
(Ulazi Knez s povorkom) 

KNEZ: 

Bio je šega doba der od vika 
običaj ovoga grada Dubrovnika, 
i sad je, kad godi poglaviti koji 

čovik ga prohodi, al u njem postoji, 






njegovu došastju vazda se radovat, 
i hvalom i čast ju svakom ga darovat. 

Na ku stvar odlučen budući ja danas, 
smućen sam i mučen u mojoj misli vas; 
jer mi se, znam hoće s v r š n o vas hvaliti, 
a ne znam, kako će moći se toj zbiti, 
mojega jezika budući moć mala, 
a vaša velika i kripost i hvala. 

Da volju, a ne rič, hotijte vi mirit, 
i, ako malo nič reku, ne zamirit: 
vas svit Derenčina, tvojega još dida, 
i hrabra i smina u pisneh povida. 

U svojoj Turkom smrt nošaše desnici, 
a zubih kako hrt zecu prid lovnici. 

Ne manje sada ti, govore, da si smin, 
da pravo mlajahti zoveš se Derenčin; 
da se sić i bosti tebi je brez muke, 
da dila hrabrosti idu ti od ruke. 

Gospoja pak ova lipa i gizdava 
da je kći Vlaškova lasno se poznava; 
ličce joj ne krije, jer bi rek da živa 
(meni se tač mnije) oca prikaživa. 

Nje oca ja vidih mlada, golobrada, 
pri vašem kralju bih poklisar onada. 

Vidil sam gdi slomi u jedno savezah 
pet kopji, tako mi daj, Bože, da sam zdrav. 
I ove pak opet gledala su oči, 
on konji priko pet mašiv se gdi skoči; 
uz konja brzega u pored gdi tiče, 
i vola gdi svega na poli prisiče. 

A dida joj banom znamo, Majer Blaža, 
on biše krstijanom zaštita i straža; 


On Turke s načinom izagna iz pulje, 
bivši jur Latinom smoklo do košulje. 

Bio je tuj s nami, vitar ga uzstavi, 
kada se s vojskami prik mora priplavi. 

I našega zbora živi su još nici, 
koji mu zgovora bili su dilnici. 

Uzrasta, ki vele, bio je visoka, 
beside vesele, razuma duboka, 
lipa svitla oka, opašaja mala, 
razpleća široka, a hoda pristala. 

Da čto ću zalazit tamo nerazložno, 
od kle pak izgazit ne bi mi uzmožno. 

Govor ću uztegnut i stisnut u manje, 
tere se potegnut na misto prvanje. 

Naša su začula gospoda, kako je 
jadom tebe trula nesrića, gospoje, 
kako si uzice turačke dopala, 
i dugo suzice u njoj prolivala; 
kako se po tragu zaleti pak ovi 
sokol, da te dragu lovinu ulovi; 
kako te iznašad hitro je izkupil, 
i s tobom izašad ovdika dostupil, 
i tako zaslužil i toko dostojal, 
da te je sadružil, i za svoju pojal. 

Diči se tim pirom grad ovi, da znate, 
koliko da mirom mirle mu pozlate. 

Vam je zaveliti, a njemu poslovat, 
zato veseliti htijte i pirovat. 

I časti sad ove, budi ne bogate, 
primte od njegove volje obilate, 
a i ovu malu stvar, ku ćete gledat sad, 
primte kao slabi dar, ki vam daje ovi grad. 

DERENČIN: 


Zalihom jer hvalom slaviš nas i čtuješ, 
obezom ne malom mene obezuješ. 

I ova danica moja i gospoja, 

(neka znaš) dužnica naziva se tvoja. 

Meu toj hvala ti pridrago, primilo, 
do kli vrime dati moć bude na dilo. 


DJIVO PEŠICA KAO RADAT: 

Budući, gospodo i plemenita krvi, od mnozih mo- 
ljeni bili, da komediju »Tirenu«, koju ovo minuto vri¬ 
jeme Marin Držić složi, prikažemo, nije nam se moglo 
s manje neg njih volju učinit; i razmišljajući, er bes 
pomoći od uzvišene gospode ona bi bila kako lijepa 
divica bez uresa od svitlih haljina, odlučili smo rečenu 
komediju stavit pred vaše svitlo lice, kneže Derenčine 
i kneže grada Dubrovnika. Primite ju za vašu dobrotu 
i sjencom je od vaše vridnosti pokrijte, da ju slana 
od zlijeh jezika ne oznobi, da ju vitar od nenavidnosti 
ne povali, da ju magla od neumjeteostva ne obujmi, i 
ako nije dostojna, da ju štit od takve gospode štiti. Do¬ 
stojna je vaša kripost da male stvari velike čini, i što 
je podobno da vaše uši pase, dostojno je da svak sliša, 
ne drugo; mi, koji smo vazda s velicijem priklonstvom 
vašima se kripostima klanjali, sad umiljeno celivajući 
vam ruke srcem i dušom na vašu se službu uvjetujemo. 


PRVI AT. 


KUPIDO: 

Kolika oholas i š nome mala moć 
u ljudeh jes danas, izriet ju nije moć. 

Oto su ki vele da nije bog l’ubav; 

i toj tko mni ciele pameti nie ni zdrav. 

Što sam ja, znaju toj visoka nebesa, 
ki bi se blažen zvao, od šta se svak čudi, 
kad ne bi imao uza se što žudi. 

I tako moja vlas vas saj svit gospodi. 

Pa ćete i danas to viditi odi: 

Pastiri i vile, star i mlad, mogu rit, 

Od ljuvene strile svi će danas gorit. 

A i od vas drugih svak nek pusti sa mnom boj: 
Malen sam bog, al’ jak, i plam je ognjen moj. 

LJUBENKO i RADMIO: 

LJUBENKO: 

Kud takoj, Radmile, gorom se sam tučeš? 

Jeda i ti cić vile s očiju suze treš. 

RADMIO: 


RADMIO: 


Ljubenko, nepokoj pr'jatel'ski skončava 
mene sad, a ne moj, i trud mi zadava. 

Dobro znaš, Ljubmira, — kroz vilu Tirenu 
bolestan umira u lugu zelenu. 

Takoga je uresa Tirena slavna vil, 
er sunce s nebesa ljepšu vik ni vidik 

LJUBENKO: 

Manje zlo rob biti i suzan gospoji 
koja se slaviti za lipos dostoji. 

RADMIO: 

Ma većkrat s liposti združi se oholas. 
LJUBENKO: 

Ah, ni bez gorkosti na svietu n’jedna slas. 
Radmile, ako greš Ljubmira ištući, 

oko ove prie ga ćeš nać vode idući, 
er vile sve hode, vjenačce kad sviju, 

gdi su bistre vode da ličca umiju. 

RADMIO: 

Ljubmir je prid tom vil najlipšom na sviti 
ufanje izgubil; tim hoće umriti. 

Bojim se, brate moj, da došle skratio 
ne bude život svoj i sam sebe ubio. 

LJUBENKO: 

Radmile, za pomoć Ljubmira slavnoga 
s tobom ću i ja doć. 


Pače hod’ za boga. 

ZBOR VILA (pjeva iza scene): 

Zdrava si, gospoje, kruno svih liposti, 
lice je toj tvoje puno svih radosti: 
Zemlja se veseli, kud stupa tvoj stupaj; 

gdje si ti, svak veli ondi je vječni raj! 
Tobom cti prolitje, a lito rod rodi, 
razliko i cvitje tobom se svud plodi. 
Zdrava si, kriposti usione naravi! . 

tvojome liposti Višnji svit objavi, 
tobom se sva narav umnaža, gospoje, 
objavi se i ljubav od utrobe tvoje. 
Ljuveni kud pogled obrne tva lipos, 
stvori se jad u med a dreselje u rados. 
Blažen je vječni raj koji te uživa: 

blažen je i cvitak taj ki tvoj pram odiva, 
i zemlja blažena ku pleše stupaj tvoj 
i trava zelena, kraljice svih gospoj; 
blažen je i pogled taj ki pozri tvoj ures. 

Oto nam na svit saj taj milos dana jes! 
Prospite cvjetiće, na otar stavite 
mirise, sestrice, Tirenu slavite; 
ptičice, slavite žuberom slatkime 
Tirene gospoje prislavno toj ime. 

Prolićnji vjetrići, ako ikad, uzmite 
mirise ružici, mirisom puhnite; 

Slavte ju dubrave pjesni od slavica, 
dostojna jest slave Tirena kraljica. 







VILA TIRENA: 

(idući u lov sama:) 

Slatko ti ’e, bože moj, pri danka zorome 
putovat ovakoj zelenom gorome; 
travicom prolitje gdi polja uresi, 
razliko i c vit je gdi se svud umiesi; 
gdi toli slavici l'uveno spievaju, 
regbi da danici razgovor taj daju; 
a miriše gora ružicom odsvuda, 
putniku umora ter ni čut ni truda; 
a tihi vjetrići po pol'ieh igraju 
i vrhe travici razbludno kretaju; 
studene vodice gle šušnje odasvud, 
oko nih ptičice tiraju ljuven blud. 

Miloga cvietjica! oh, ljubko t’ miriše! 

od slasti dušica i srce uzdiše. 

Slatko t’ bi pri vodi na cvitju ovakoj 
provodi tkogodi s kiem dražim život svoj. 
Čemu je mladica bez druga na sviti? 

jakino lozica bez pritke je viditi. 

Uh, brižna, da mene što rih sad ne čuje 
tkogodi iz planine tko njome putuje! — 

Ma ka je zvir onoj pod hrastom ku vid ju? 

Ah, medo, ti li s’ toj? Prem tebe nać idju. 
Ovi stril cić moje ljubavi primičeš 
u prsi u tvoje, a žimiti hoćeš. 

Sad revi, toj hoću, sad se, medo, oderi, 
naudi sad voću i želud poberi. —• 

Gdi ud je zvir pusta, kamo li uteče? 

Gora je prem gusta, tko da ju obtječe? 


Ah, bože, gdi udje? ali bi trud zaman? 

nesriće vik hudje ne vidih u lip dan. 

Koli me izmori bježeći zvir pusta, 
obraz mi vas gori, vrućina ka usta! 
ovdi ću u sjenici kon vode počinut 
ovojzi zelenci ljuvenoj malo u skut, 
pusta zvir jeda odkud ranjena opeta, 
stegnuv ju žedja i trud, na vodu došeta. 
Čudo ti 'e da nije gdi ovdi Ljubmira, 
s kim nikad menije u gori nie mira. 

Koli su himbeni! varkami hoće nas 
u ogan ljuveni postavit koji čas. 

ZBOR PASTIRA (poje u lugu): 

O gore zelene, o guste planine, 
o vode studene, o polja, o ravnine, 
je li se ikada, o luzi, vidila, 
od ove do sada kagod lipša vila? 

Blažena trava i cvit, ki pleše nje stupaj, 
blažen se mjože riti zeleni dubak taj, 
pod kojimi počiva; eto je blažena, 
kad se njom umiva, i voda studena. 

LJUBMIR: 

(sam ishodi i govori:) 

Suze već nisu ovo što livam niz obraz, — 
suzama nepokoj oblahša koji čas, 
uzdahom svrha jes, a prsi me svakčas 
ćute veću boles i smrtni, jaoh, poraz. 

Ja niesam, niesam već Ljubmir, jur koji bih, 
ki se čas može reć pastira oda svih, 

vesele pjesance ki njekad spievaše, 
ki njekad i tance po lugu vodjaše, 
razgovor ja pri bih i družba vesela, 
diklica planinskih i divic od sela. 

S večera do zore pripievah u pjesmi 
jak slavic od gore nih slatke ljuvezni 
i š nima izvodj ah tanačce po travi 
i mlados provodjah veselo u slavi. 

U suzah sad plovem, lj uvenu kunem vlas, 
cić koje sve zovem smrt gluhu na moj glas. 

O višna kriposti, koji je ovo sud, 
kroz rajske liposti da patim tolik trud? 
Lipota zgar s nebes, višnjega prilika, 
na saj svit dana jes za rados čio vika, — 
mene bil gizdava, koja se može rit 
liposti svih slava, lipotom čini mrit. 

Ali je, gospojo, kameno, jaoh, toli 
srdačce toj tvoje koje se mnom ne boli, 
ter je uzrok svih tuga mojojzi mladosti, 
ne koja vlas druga ner tvoje liposti, 
tva lipos dobiva sve ine liposti, 
sunašcu odsiva tvoj obraz svitlosti. 

Vaj, s kijem govorim? Komu li kažem ja 
grozni plač ki tvorim s čemerom od zmija, — 
kamenju i granam i vodi studeni 
i pustim sim stranam i gori zeleni? 

Komu se tužim ja? glusima dubravam? 

u vjetar da li tja sve riči me davam? 

Bolje je umriti i svršit tužne dni 
nego zlo patiti i javi i u sni. 

Bolje je, vaj, meni prieku smrt sad zvati 
u gori zeleni ka mi se će ozvati, 

ka me će izbavit ljuvene gorkosti 
a mira dobavit i vječne radosti. 

O smrti, tim sad ja vapijem tvoju moć, 

Usiona vlas tvoja budi mi na pomoć! 

Izbavi, izbavi Ljubmira tužnoga 
nemile ljubavi i plača groznoga! 

Što činiš, o smrti? vaj, da li nećeš doć? 
nesrećnim ali i ti ckniš doći na pomoć? 

Pokli doć k menije, o smrti, nećeš ti, 
a ja ću k tebije slobodno sad priti; 

put mi će gvozd je ovo ukazat k tebi sad, 
gdi me će nepokoj ostavit i gork jad. 

(Ovdi se LJUBMIR hoće ubit, a TIRENA mu 
skrovena iz luga govori:) 

TIRENA: 

Ljubmiru, ka boles usiona tolikoj 
stegnula tebe jes da t' mrzi život tvoj. 

Ako se tobome, Ljubmiru, ne boliš, 
boli se onome vrh svega ku ljubiš! 

Otvori tve oči, nemoj tako ginut, 
ar sunce s istoči skoro ti će sinut. 

LJUBMIR: 

(ispadši mu iz ruke oružje, govori:) 

Ki čuju ljuven glas u zelenoj gori, 
u kom je velja slas? tko sa mnom govori? 

Ko li se boli tač mojima nevoljam 
i neće bridak mač na prsi da stavljam. 

Jeda si, Tirena, me slatko željenje, 
ter takoj skrovena kažeš mi smiljenje? 

Rič sama nije vik, gospoje od gospoj, 
ljuvenoj rani lik, — ukaži obraz tvoj, 
prisvitli tvoj obraz objavi sunce toj, 
odagni smrtni mraz ki skonča život m!oj, 
ukaži ružicu i rajsko toj cvitje, 
u sunčanom licu objavi prolitje, — 
ali sad Ljubmir tvoj da svrši objednom 
s tugama život svoj kom smrti nerednom!? 

(Izlazi suproć njemu TIRENA, LJUBMIR joj govori:) 

Je li ovoj Tirena, veseli je li obraz, 
toliko žudjena od mene na svak čas? 

Tirena ovo je, nje je hod ljuveni, 
kriposti, jaoh, moje umiru u meni: 
jezik se zaveza, da ne vim slova rit, 
a ljubav me steza da budu k njoj hrlit, 
ljubavi, tvoju moć i tvoju vlas zovu, 
budi mi na pomoć u potribu ovu: 

Ma što cknim ter k nojzi ne budem tiekom it? 

na sreći ovojzi ovako nie ga cknit! — 

Tireno, gospoje, gospoje od svih vil, 
pogledaj na moje tužice boga dil. 

Lipos me tva zani sunčanom svitlosti, 
pogled me tvoj rani ljuvenom kriposti. 

Lipos me tva i shrani sad svojom milosti, 
smrti me ubrani, jedina liposti. 

TIRENA: 

Toliko kamene ni toli nemile, 
u paklu rodjene nijesmo mi vile, 
ljuvenih suzami da se ne bolimo, 
da gluhe, jak kami, na nih plač stojimo; 

ni zviri dojiše nas u toj dubravi, 
ma vile gojiše pune sve ljubavi. 

Tugu mi zadava gorki tvoj nepokoj, 
srce mi skončava, pastiru dragi moj, 
Čujem te Tirenu sad gluhu a sada 
nazivat kamenu i gorčiju jada. 

Ovo ti Tirena u zelenoj gori, 
ku voda studena da na svit i stvori. 
Hladenac, pastiru, studeni moj je stan, 
s vilami u miru gdi trajem noć i dan. 
Stvoritelj naravi pričudne tuj meni 
kriposti objavi u vodi studeni: 
riči sam većekrat činila jednom ja 
da sunce bude stat kadgodi i da ne sja 
i imam kriposti na zemlji još velje, 
mogu sve žalosti svrnut u veselje. 

Što uspitaš od mene, sve ti ću dopustit, 
neć dobro ljuvene tve riči izustit; 
ako ćeš imanje, pastiru gizdavi, 
razum i sve znanje usione naravi, 
budi tve hotjenje, — ma zlato se u vodi 
i drago kamenje najveće nahodi. 

LJUBMIR: 

Nit želim imanja, koje svit tač slavi, 
ni razum nit znanja usione naravi; 
ma želim u milos liposti tvoje prit, 
inako usilos meni je, vilo, umrit. 

TIRENA: 

Koja je toj milos ku pitaš sada ti? 

LJUBMIR: 

Za slugu tva lipos da bi me primiti! 

TIRENA: 

Kako ćeš bit sluga, pokli ni nidna vil 
koja te za druga u gori ne bi ktil'? 

LJUBMIR: 

Volim se sluga zvat tvoj, draga i mila, 
neg svit gospodovat s kom drugom od vila. 

TIRENA: 

Ako je meni stan hladenac studeni, 
služba je taj zaman, pastiru ljuveni. 

LJUBMIR: 

U vodi ako stan višnji ti satvori, 
dao ti je bieli dan da uživaš u gori; 

a toli t’ kameno, znam, srce ne stvori, 
da hoćeš svršeno da me smrt umori. 

TIRENA: 

Tve rieči medene pune sve ljubavi, 
primagaju mene, pastiru gizdavi, 

ter mi je usilos da činim sve sad ja 
što hoće tva milos. Ovo sam ja tvoja, 

ovo ti darivam mu vjeru, odsada 
tvoja se nazivam, već mnome ti vlada. 

LJUBMIR: 

Veliki bože moj, mogu li t' zahvalit? 

TIRENA: 

Jaoh meni, tko je ovoj? 

LJUBMIR: 

Vaj, tko će ovoj bit? 

(Ovdje SATIR usktjebude TIRENU ugrabit, a TIRE- 
jjA prid nim uteče, a LJUBMIR za nime; i svršuje 

prvi at.) 

JEDAN OD GLUMACA (navješćuje svršetak 
akta): 

Oto ste vidjeli divjega satira, 
gdi ugrabit želi vil našeg Ljubmira; 
ma će satir zaman it za njom po gorah 
slidiv ju noć i dan; zaman će u suzah 
i Ljubmir vil ku je izgubio svudi zvat; 

i s tim se svršuje ovi naš prvi at. 

Gospodo i puče, nek vam je svima znat 
Stojte sad muče, počinje drugi at. 

DRUGI AT. 


(TIRENA za LJUBMIROM užežena, govori.) 
TIRENA: 

Srcem je kamena prem svaka nas vila 
pri neg nas ljuvena dosegne taj strila: 
ne znamo što je cvil ni tuga na sviti, 
ni što je Ijuven stril u srcu ćutiti, 
ni što je, jaoh, žalos, ni što je boljezan 
ku pati taj mlados kroz ljubav noć i dan. 

KUPIDO: 

Nemoćan tko ni bio, taj ne zna što ’e bit zdrav; 
a tko ni ljubio, jaoh, ne zna što ’e ljubav. 

TIRENA: 

Ljubmira suzami ništa se ne boljah, 
ma gluha jak kami na njegov plač stoj ah; 
a sada živiti bez njega nie mi moć 
bez njega cviliti meni je dan i noć. 

Gdje te ću sad zvati, Ljubmiru ljuveni, 
gdje li te ću iskati u gori zeleni? 

Sumnjim da zli satir oznobio tebe ni, 
jaoh, da te u nemir ni stavio pakljeni. 

K vodi svak dohodi: pri vodi ću ovdi stat, 
da mi je štogodi za Ljubmira ispitat. 

(VLAŠIĆ M1LJENKO popijevavši k vodi dohodi i 
s vilom govori, zašadči u ljubav): 

MILJENKO: 

Mir s tobom, gospoje, i dobra kob svudi! 

Tužice svakoje višni te sabljudi; 
prolitje veselo cvitkom od ružice 
resilo ti vik čelo i zlate košiće. 

Ah, kako t’ bog shrani liposti tej tvoje 
i svega zla brani, ktij mi rit, gospoje, 
ali si sletila s nebesa od višnih, 
ali si ka vila od voda studenih. 

Tvrdji je kamena, nalipa gorč’ji je, 
od družstva ljuvena tko se tvoga krije. 

Ah, da mi bit može u gori zeleni 
ovojzi, moj bože, da sam rob kupljeni, 
priverna služica da joj sam uvike, 
ufana stražica nezgode ke prike, 

Koli bih ja rado tvoj se, vilo, zvao, 
za te drago stado i slatki dom ošao! — 

Koje je cvitje ovoj? gdi, bože, bi brano? 

TIRENA: 

Pastiru, tamo stoj! tuj ticat ni t' dano! 

MILJENKO: 

Čudno ti 'e kićeno! 

TIRENA: 

Ter stani malo tuj. 

MILJENKO: 


Vidjet je smišljeno. 

TIRENA: 

Mir s tobom, nu me čuj! 
Jeda si satira gdi vidil tireći 
Ljubmira pastira, umieš mi što reći? 

MILJENKO: 

Gospoje, dušu inu ja ovdi ne pozrih 
neg tebe jedinu cić koje vas umrih. 

TIRENA: 

Ne umri, pastiru! Zemlje ove toj daju: 
u njih ki umiru veće ne ustaju. 

MILJENKO: 

Gospoje, s tobom leć jednome ja bih rad, 
a makar ustat već ne budem prem nikad! 

TIRENA: 

Što bi ti pribilo, da ležeš sa mnome? 
MILJENKO: 

Istom bi mi milo združit se s tobome. 
TIRENA: 

Budi ti što žudiš! slobodno pridj' k meni, 
i stan moj da vidiš u vodi studeni. 

(Ovde TIRENA skoči u hladenac, a MILJENKO 
se začudiv govori, pak RAD AT izidje.) 

MILJENKO: 


Uteče od mene, neharna diklice, 
u vode studene, tere skri tve lice. 

Diklice, iznori, vmi mi veselje, 
čin' da me ne mori jadovno dreselje: 

Ali ćeš da t' ruku ja dodam, gospoje, 

Ček' neka se svuku. Gdi s', putačco moje? 

Ružice rumena, gdi mi ti je ručica? 

Izid’ da t' studena ne naudi vodica. 

Jes mlika, jes sira i, ktomu još bol'e, 
ljubavi i mira, jes brašna dovolje. 

RADAT: 

Miljenko, jes' li zdrav? Što se toj posluje? 

U vodi bogme je uprav, — prilično to oslu je! 

MILJENKO: 

Ah, Rade, ovdi je jedna vil uplila 
lipotom ka mi je srdašce zanila. 

RADAT: 

Nesrića tuj ti je i bieda uplila 
velika, ka ti je svu pamet odnila. 

Oči ti je svoj ome uzela tamnosti 
noćnica, kojome tužan si zadosti. — 

Je li tko, pomagaj u ovoj planini? 

Nut njegova vraga od vode što čini! — 

Dvigni se otuda, maganjo nesviesna! — 

Junaci, nut čuda! Otud, svinjo obiesna! 

MILJENKO: 


Ne tici, Rađate, u mene, mol ju te, 
ne vriedi, moj brate, me rane priljute! 

RADAT: 

Što te ću ostavit?! Besjede ke su toj? 

Ja te ću ozdravit, — bud' miran, nut postoj! 

Ovi bat ozdravl'a od nemoći svake, 
ljubavi izbavlja i svake zle mrake. 

MILJENKO: 

Ne grieši tvu dušu, Rađate, o meni, 
dosta je da tužu kroz plamen ljuveni! 

RADAT: 

Bolje bi tisućkrat da te smrt umori 
neg da te pogleda takoga u gori. 

Takoga ne mogu te pozrit; 
po živoga boga, gledav te hoću umrit. 

MILJENKO: 

Nemoćnu nikada zdrav ne razumije 
ni lačnu sit! sada na tužna svak vije. 

RADAT: 

Njeka je vražja bies u ljudi udrila, 
ter im je prem svu svies i pamet odnila. 

Kad trbuh pun čuju, pjani i obiesni 
plaču i tuguju kroz njeke ljubezni; 


i kako magare sito na Djurdjev dan 
revući ne mare ni za čas ni za stan. 

Što laćam ne haje toliko za ljubav? 

Radi činit da je, napravio bi ih uprav: 

Nu vrieme ozdravlja od svake obiesti, 
žedja i glad izbavlja ljubene nesviesti. 

(STOJNA ovdi ište MILJENKA sina i zove ga iz glasa; 
RADAT odgovara:) 

STOJNA: 

Voh, Miljenko, Miljenko! Tužna majka vele 
istući te, sinko, lele majci, lele! 

RADAT: 

Tko Miljenka zove? Miljenko ljubeni 
s vilama sad plove u vodi studeni. 

Ne zovi Miljenka, vilini er je vas. 

STOJNA: 

Od miloga sinka koji ve čuje glas! 

RADAT: 

Oto ti sinak tvoj u vodi gdi gazi. 

STOJNA: 

Miljenko, što činiš?! Kamo si otašao? 

Vukovom, a ne mnjiš, živo si sve ošao. 

Što se toj od tebe sad čini? gdi ti je vid? 
kako sam od sebe, Miljenko, nie tg stid? 

RADAT: 


MILJENKO: 


Danaska nie stida meu ljudmi nikako, 
razbora ni vida, — žive se opako: 

Mlados je obiesna kakono sit tovar, 

za razlog nesviesna, ne mari n’jednu stvar. 


V 

Što 'e napas znam dosti, što vil, taj vil biše; 

nje rajske liposti oči ove vidiše. 

Š njom ovdi govorih kako sad s tobome, 
srce joj otvorih, er gori za njome. 


STO JNA: 

Miljenko, što mučiš? hoće li razlog toj 
tvu majku da mučiš pod staros ovakoj? 

MILJENKO: 

Ah, majko, sinak tvoj nije oni ki je bio! 

RADAT: 

Vidimo i mi toj: pamet je izgubio. 

MILJENKO: 

Jedna vil od gore, ke ures izbrani 
izriet se ne more, srdačce me zani. 

Diklice, iziđi, dosta si norila, 
da te Radat vidi i majka ma mila! 

STOJNA: 

Moj sinko, kon vode usprizri se Vlahom 
da tance vil vode pod starim orahom; 

ma to je nakazan, moj sinko, sve djavl’a 
u napas noć i dan umrle ka stavlja. 

Zla napas kagodi tebi se je prizrila 
danaska pri vodi, — vil toj ni bila! 

STOJNA: 

Hoću da je istina i da je taj bila 
od gornjih planina gizdava ka vila. 

Moj sinko, tej vile ohvaone su ćudi, 
ni ljube ni mile naše ruke ljudi; 

pastiri ubozim one se rugaju, 
tim ruzi i množim tužicu zadaju. 

Uzmožne pastire i ljube i mile, 

Radmile i Ljubmire, ohole tej vile. 

Cić toga, sinko moj, k domu se it spravi; 
a vas si zlotvor tvoj s tom vilom ostavi. 

Ter od kmeckih kćeri za dragu tvu ljubi 
najlipšu izberi ku t' srce već ljubi. 

MILJENKO: 

Ah, majko, sa mnome srdačce moje ni. 
liposti rajskome liepa ga vil zani. 

Tim srcem sad ljubi izbirat ni meni, — 
me srce obljubi nje ures ljuveni. 

Tim mene ostav’te pri hladencu š njome, 
a vi se odprav’te bez mene domome. 

STOJNA: 

Moj sinko, što je toj? da li majku milu 
ostavit hoć takoj za pustu tuj vilu?! 

Majka te njegova i prsi ovim doji 
i liepo pjestova i kako cvit goji 

da joj si u staros tvojome mladosti 
odmjena i rados, ne uzrok žalosti! 

MILJENKO: 

Hotješe toj zvizde, višni sud hotje toj 
nje lipos i gizde da slidim vas vik moj! 

RADAT: 

Zla pamet hoće toj, a ovi bat hoće 
da ovdi taj bies tvoj ostavi sve zloće. 

Bez bata ni lika djetetu obiesnu, 
slatka rič i vika većma udi nesviesnu. 

MILJENKO: 

Rađate, boga rad ohaj se, ohaj se 
bolesna mene sad i razlogu daj se! 

Taj tvoj brat ne lieči od gorke ljubavi, 
zaman su i rieči, — tim sve toj ostavi! 

RADAT: 

Ček' sve ću ostavit, tako ne bio čio vik! 

Batom ćeš ozdravit, u kom je tebi lik. 

(Ovdi MILJENKO uteče, a RADAT se obrne k Stojni 

i govori:) 

Veljah ti ja, Stoj na: oženi diete toj, 
neka si pokojna, — ti ne ktje čut svjet moj! 

Obiesna djeteta ukroti ženome, 
neka se zla sjeta zabavi domome. 

Er djecu svu sada, kom se ki izleže, 
ljuveni bies vlada i oganj zli žeže; 
za ženom er biesne u polju kako konj, 
kobile obiesne kad čuje gdi ke vonj. 

A kad su združeni s domaćom dan i noć, 
već biesi ljuveni ne imaju svrh njih moć; 
ukroti kobila obiesna paripa, 
tom igrom i vila domori prilipa. 

Tad stoje domome, po gori ne skaču 
za pustoši kome, — djeca im usplaču, 
kruha im usprose, zabudu svu ljubav, 
ter idu da nose domome kako mrav. 

Nu došle što bi, bi! odsada, sestrice, 
brieme je i tebi da pojmiš, dušice, 
da veće počineš pri ognju sjedeći 
i da se ne brineš svim takoj hodeći. 

Tko trudi u mlados i stanom se brine 
razlog je u staros da trudom počine. 
Djevojku p 1 e m k u tim, od dobrih rodjenu, 
ka će se brinut svim, vodi domom sinu, 
ka će ti djeteta domome zabavit 
i tuge opeta ovake izbavit, 
ka će te odmdenit u kućne sve posle 
i ljubit i scienit, a razlog bi i došle. 

STOJNA: 

Biedna ti odmjena nevjesta sadanjih, 
a sjetna taj scjena ku čine od starih. 
Nevjeste t’ mi sade oćasti sve goje, 
o kući ne rade, na gizde nastoje. 

Nih je taj posao vas obrve tančati 
i laštiti obraz, — ne presti ni tkati; 


i sve se nadzirat nad bistra jezera, 
i gizde tuj smierat vazdan do večera. 

U kose uvijat i biser i zlato 
i ludo se smijat nastoje sve na to. 

Ne svrši im se pir, nastoje od prve 
s sinovmi u nemir postavit svekrve, 
da kami proplače od muke tuj na njih. 

Život je toj, brace, nevjesta sadanjih! 

RAD AT: 

Prc, Stojna, odvede razlozi tančiš ti! 

Griha i zle sreće svak ima na sviti, 
bez griha nidan ni pod nebom živ človik; 

toj vele razumni, i tomu nije lik, 
da drug druga svoga kakono zvir kosi, 
ma jedan drugoga da brački podnosi. 

Kad bi se po sebi človik vas vidio, 
zloćom druzih ne bi, ma sebe pogrdio; 
er nije človika tač blaga pod nebi 
ki vraga velika ne ima pri sebi. 

Oto mi počesmo druzih grinj tresti, 
a i mi čisto niesmo, ma sestro, žimjti. 

I ako od mladih može se što riti, 
bogme se od starih ne može zlo skriti. 

Može se od mene rit, a bogme i od tebe, 
er vi stare žene sve ste tkane sebe. 

Ma što ću od vas rit starica nesvisnih? 

Zlo se ne more skrit, — pune ste grinja svih! 
Svjedoče svi ljudi, i mladi i stari, 
er za vaše ćudi svud se pakao vari. 

Sinovi svidoče, na kojih svaka vas 
kako kokoš kvoče u kući na svak čas, 

ter im je trijebi iz doma bježati, 
vragovi er ne bi s vami mogli stati. 

A kad se staricom koja vas zvat čuje, 
ukriviv rilicom pogano uspsuje: 

»Jošte sam pristala, ako i peset godiš 
jes er sam se udala, — govore— a što mniš 

A vraguta zuba u glavi ne uzima, 
i uzvidi se guba i hodom i svima. 

A psovat nevjeste počnete za ništa 
govore: »Nijeste prilične k nam ništa! 

U toj doba vaše ne pristav svaka nas 
predieše i tkaše, ne znaše što je las; 

a kuća naredna kako crkva bieše, 
po kući er vriedna nevjesta idieše.« 

A sve je prokleta toj vaša oholas, 
nemilo ka smeta kućni mir na svak čas; 

s stola zapoviedat hoćete svakako 
i svemu zakon dat, a živit opako. 

Triebi je onomu bit života sveta 
tko će drugomu dat nauka i svjeta. 

STOJNA: 

Uh, brižna, nisam ja, Rade, takoj ćudi, 
da ni Jela tvoja, — tim po pravdi sudi! 

RADAT: 

Ni prsti niesu svi jednaci od ruke, 
ni žene nieste vi sve takoj zle struke. 

Govori se onim koje su zle ćudi, 
a ženam tim vrlim: tebi nauk budi. 


Podj'mo zvat Dragića i ostalih! Hodimo 
ovoga djetića da domom vodimo; 

i ako ne ktje it, triebi će biti tada 
silome ga vodit, — nut našega jada! 

STOJNA: 

Neka idu ja sade u selo po čeljad, 
a ti ostan’ š njim, Rade, molju te boga rad. 

RADAT: 

Budi ti! A ti podj’ i nemoj ništa cknit, 
najbrže š njima dodj' pri neg gdje bude it. 

(Ovdi STOJNA ide po čeljad) 

Mi stari učimo svu mlados od gore, 
a nas ne umimo naučit ništore. 

Kolika oholas i s njome mala moć 
u starih jes danas, izriet ju nije moć, 

ka je sva u hvali da od sto godišta 
još bi djecu imali, — što istina nie ništa! 

Zavide lud jaci djetinskomu biesu 
čineći se jaci i krjepki što niesu; 

i ako su odsvuda sjedinave glave, 
zelena im je kuda kako u luka, prave! 

( Odhodi) 

JEDAN GLUMAC. 

S vršu je drugi at. Ja vidim svud smijeh. 

Koju bi mogli dat hvalu nam bolju? Rijeh. 

OBRAD: 

Čuješ li Pribate, ali spiš ali bdiš? 


r 

| PRIBAT: 

! Ah, ne spim, moj brate; ali me ne vidiš? 

Niti ga mogu spat, ni što sada bijedan 
vidismo mogu znat ali je zbilj ali san, 
ma ova čudesa ja ne čuh ni vidih. 

OBRAD: 

Nješto je s nebesa. 

PRIBAT: 

Ja t’ malo ne umrih 
od straha, brate moj. Sada ću dušu dat. 

JEDAN GLUMAC: 

Svak sada mirno stoj, počinje tretji at. 



TRETJI AT. 


MILJENKO: (sam:) 

Je li tko, bože moj, u srcu ikada 
ćutio nepokoj ki ćutim ja sada? 

Srce mi sve gori u živoj žeravi, 
a duša se mori da se tiela izbavi. 

Što vidim, sve je jad; što čujem sve je plač; 
jaoh, prješno njeki sad kolje me smrtni mač. 

Majka mi nie mila, — djed i stric nemili, 
sama liepa vila na svietu mi omili! 

Sama je ova vil ke pogled ljuveni 
može ovi grozni cvil utješit u meni; 

jedina nje milos može me smiriti, 
inako usilos meni je umriti. 

Ne razum tadi tvoj ni tvoj svjet srčani, 
Rađate, nije toj ljuvenoj lik rani. 

Koliko maO razlog svi stari imaju, 
toj vidi pravi bog, što na nas vikaju. 

kako da nijesu nigda mladi bili 
i mlados u biesu hudje od nas vodili. 

Narav je dala red svemu i dobro bitje: 
zimi je dala led, a prolitju cvitje; 

dala je mladosti snagu i veselje, 
dala je starosti nemoć i dreselje. 


Srce oto nam stvori u slatkoj ljubavi, 
na lasno da gori i u snu i javi; 
a leda od starih napuni tej prsi, 
tim veći dio njih na ljubav sad mrzi. 

Ma što ću sad riti od vile ljuvene 
koja se ktje skriti u vode studene? 

Mogu li ne ljubit lipos od raja, 
mogu li i živ bit ikako bez nje ja? 

Nije te, ja vidim, sad ovdi, gospoje; 

gdje da te sad slidim, u strane u koje? 
Budem te sliditi, u pakao da znam sit, 
i za te podniti sve muke i još umrit. 

(Odhodi MILJENKO, a LJUBM1R izlazi i govori:) 
LJUBMIR: 

Vaj, huda nesrećo, i ti li prispje sad, 
od dobar svih smećo, za dat mi gorki jad? 
Tirenu pokoli s očiju mi odnese 
satira a, toli vrlu zvier, nanese. 

Gdje te ću sad zvati, ma draga gospoje, 
gdje li te ću iskati, u strane u koje? 

Gdi je glas slatki tvoj toli pun milosti, 
da tužno srce ovoj slobodi žalosti? 
gdje je obraz veseli, da plačnu mu mlados 
i život dreseli obrne u rados? 

Morebit u rukah nemilu satiru, — 
ah, stoga me je strah, ah, krostoj umiru. 

Hoću li, satiru, s tobom se gdi ja stat? 

Ah, na moju viru, budem te svud iskat, 
budem ti znat činit nemilo kako je 
dragoga odilit od svoje gospoje! 



SATIRI: 

(pjevaju iza scene) 

Veselje činimo, pokli nam sreća da 
da ovdi vidimo Tirenu mi sada. 

Poj te sada vi pjesance, 

Gorske vile, a mi ćemo 
po travici vodit tance; 
nu vas prvo da čujemo. 

(LJJJBMIR ođhodi, a RAD AT ishodi umoren budući 
iskao MILJENKA i govori:) 

RADAT: 

Rađate, zlo s' pošao, ja vidju, žimiti, 
odkad si došao mahnice liečiti. 

Tovare goniti i vodit zle žene, 
s mahnici obćiti muke su pakljene. 

Podj' tamo, voh, Stojna, naći ćeš Miljenka, 
žimt neć bit pokojna skoro s tvoga sinka. 

Miljenko pameti, što Kupido krili, 
po gori sad leti. Ah, bože moj mili! 

Sto čini bieli kruh i dobra ljetina, 
do grla pun trbuh najbolega vina? 

Oto ih sitijeh, — Kupido, strielaj sad! 

Vragut kus, u lačnieh ne tiče on nikad. 

Obiesne taj strila, za lačne ne haje, 
i plača nadilja i tuge zadaje. 

Ljubav se taj zove, ku vele svi ljudi 
toliko da slove na nebu i svudi. 

Koje je božanstvo toj vražje cić koga 
plač, nemir, sužanstvo stječe se za boga. 

Ljubav je živiti s družinom junaci, 
rujno vince piti s dobrim veseljaci, 
popievke veselo junačke spievati 
i činit sve selo u igri stojati, 
i tance na vrime s seljankam izvodit, 
igram takime blaženim dan vodit. 

Nevjeste oto i mi tej liepe gledamo, 
besjedimo š nimi, tamašimo i igramo; 
u igri štipljemo, gdino se prigodi, 
i po š'ji pleštemo i indje kadgodi. 

Ma zatoj ne mremo ni strilja, tuj tko nas 
kako njih, ma gremo veseli već svakčas. 

Od truda njeki san mrtvi me se prima: 

bogm’ ovdi ja zaspah! — Voh, Stojna, pri vodi 
Miljenka ne iskah, a ti za nim hodi. 

(Ovdi RADAT zaspi, a KUPIDO izide i govori:) 

KUPIDO: 

Svakoju oholas koja je proć meni 
satira moja vlas i moj stril ognjeni. 

Rađate, i ti sad svjedoči na sviti 
u srcu što je jad ljuveni trpiti. 

Sada se oholi i tolik razum tvoj 
sad ljuveni odoli, inako rob si moj. 

O vile, dodjite gledati čudnu stvar, 

Kako je Kupido i starcem gospodar! 

Okolo Radata povedite kolo, 

Nek mu bude plata, što j' išo oholo. 

(VILE plešu oko RADATA, koji se budi i govori:) 

RADAT: 


Rađate, koji san vidio si ti sada? 

Zao ti je došao dan, ni ovaj bez jada! 

Koju li ljepotu sad ovdi vidi ti 
ka momu životu ktje pokoj odniti? 

Odnese mir i goj liepa vil ka prodje! 

Što može bit ovoj? što na me sad dodje? 

što je ovoj, vaj meni? tko mi smrt zadava? 
Njeki me ogneni živi plam skončava! 

Vaj, ka će biti zled? ali me zatravi 
vilini taj pogled pun svake ljubavi? 

ali ka nakazan od gorscieh nemani, 
zaspavši zao san, srdašce me rani? 

Ter ljubav, kom njekad rugah se na svak čas, 
osvetit hoće sad na meni svoju čas. 

Ako je ljuveni što ćutim trud ovoj, 
on ti je pakleni i smrtni nepokoj! 

Ali ja snim ovoj? Ako ’e san, učini 
ovi trud, bože moj, da se s snom rasčini! 

Rađate, ne spiš ti, ma si rob ljubavi! 

Rajskome liposti vila te zatravi. 

Ma što cknim ter sad ja ne sliedim najbrže 
nje lipos od raja, vaj, što me uzdrže?! 

(Iz doma svojta, po M1LJENKA idući, s RADATOM 

govore:) 

DRAGIĆ: 

Gdje je taj naš lud jak za vilom ki pod je, 
vukovom a divjak u gori stado odje? 

Vuk mu je uio ovcu i troje mlado. 

Gdi se je k vragu on gdio? Zlo mu ide sve stado! 

KOJAK: 

Koja je bijes toj u ljudi udrila 
da stado i dom svoj ohode cić vila, 

da tlače svoju čas i pravdu i razlog 
jak prase kad se vas umiesi u brlog? 

DRAGIĆ: 

Rađate, hodimo toga vilenika 
da domom vodimo, zloga obiesnika. 

RADAT: 

Moja bratjo, vaš Radat nije oni ki je bio! 
za družim pomoć dat na oganj je nastupio. 

Nika vil kojoj ni prilike na sviti 
srdačce me zani, ter hoću umriti; 

ter mi je usilos za nome hoditi, 
andjelska nje lipos da bi me smiriti. 

Tanka i visoka banjaše se u gori 
jak zvizda s istoka prid suncem ozori. 

Vi tamo gledajte za Miljenka odsad, 
a mene se ohajte, junaci, boga rad. 

KOJAK: 

Maj, tu vrag s Radatom! Što ćemo još vidit? 

Uh, za ljubavi tom i Radat poče it! 

Moja bratjo, zlo se ide, pokoli ovako 
stari se ne stide živiti opako. 

RADAT: 


DRAGIĆ: 


Ma bratjo, molju vas, g zlu mi ne pristajte, 
ljubena što je vlas po meni poznajte. 

KOJAK: 

Rađate, za boga, jesi li oni ti 
ki njekad svakoga učaše živiti? 
ali si ka neman koja se Radatom 
nam kaže u ovi dan š njegovom sramotom? 
Radat si obrazom, ali nisi dili! 

DRAGIĆ: 

Zločestvo porazom svojim ga uhili! 

Je li ka, bože moj, grubša stvar na sviti 
neg starca ovako bez srama viditi?! 

RADAT: 

Nemoćan tko ni bio, taj ne zna što je bit zdrav, 
a tko ni ljubio, prem ne zna što je ljubav. 

S ljubavi miudrovat, ma bratjo, ni ga moć. 

Ja, makar ludovat, za vilom hoću poć. 

I zbogom ostan'te! 

DRAGIĆ: 

Kojače! što j' ovoj? 

KOJAK: 

Ovo i sam pitam te, Dragiću, sinko moj. 


Ovdi su nemani! odovle bježimo! 

Zlo se ovdi i nam hrani, ali ne vidimo? 

KOJAK: 

Bjež'mo, bratjo moja, za Miljenka neka 
ište majka svoja. Što veće Kojak čeka? 

Seekasmo zla dosti, kad ludos staraca 
dobiva ludosti svih ludih mladaca. 

JEDAN GLUMAC: 

Svršuje tretji at. Čujte me što vam rij eh: 
nećete dugo stat i bit će još veći smijeh. 

PRIBAT: 

Kaži, mili brate, što se ovo sad čini? 

OBRAD: 

Ja t ne znam, Pribate, u meni duše ni 
od straha, brate moj, nit umim što kazat. 

PRIBAT: 

Nie zdravo mjesto ovoj, neka t’ je, braće, znat; 
vidiš gdi su vile, lele nama, lele, 

Miljenka stravile, Radata uzele. 


OBRAD: 

Ono i djeteta vidismo s krilama. 

PRIBAT: 

Ona mala sjeta vazda opći s vilama; 

ini mu nije stan neg prsi od vile, 
otole noć i dan trati svoje strile. 

JEDAN GLUMAC: 

Četvrti at će sad, gospodo, početi; 
to niste još nikad vidjeli na svijeti. 



AT ČETVRTI. 


RADAT i DIJETE DRAGIĆ. 
RADAT: 

Kamo ide, diklice? Nuti moga jada! 

Kamo li tve lice od mene skri sada? 

Oto me s’ zanila lipotom, sunačce, — 
ne bud' mi nemila, smiri mi srdačce! — 
Rađate zločesti, s vjetrom li govoriš? 

Oto se istom ti biedan ovdi moriš. 
Divojka plemka taj od stara od mene 
bježat će vazda, vaj, u gore zelene! — 
Ma kćerce, tolikoj niesam ti ni star ja; 

bogme sam jošte moj, žimi ljubav tvoja. 
Jošte bih bio boj ne hudje neg prije; 

staro je i sunce toj, ali dobro grije. 
Gluhojzi, vidju ja, besjedim toj gori. 

. 

DRAGIĆ: 

Voh, ćaća, dobar dan! Što te li sad mori? 

Maja se doskončava, er domom ne ideš. 
Jeda ti se ka strava što tako uzdišeš? 


RADAT: 

Moje diete, tvoj ćaća ne scienaše ljubav 
njekada, sad plaća objednom griehe uprav. 

Djetetom s krilama ćaća se rugaše 
i svojim strilama, pri nego ga znaše. 

DRAGIĆ: 

ŽAmt, bih ga batićom privrzao ovim ja, 
ter bih ga zlom srićom domome poslao tja, 

da takoj ne ide striljajući čeljad. 

Ah, da gdi izide, ja bih mu dao sad! 

RADAT: 

Ali ima on krila, ončas bi poletio, 

i ognjenih strila, — s neba bi se osvetio. 

DRAGIĆ: 

Ja bih ga i daleče dokučio praćom, 
neka se zlo breče ne rve već s ćaćom. 

RADAT: 

Moje diete, svak gubi tko se rve s njime: 
ćaću tvoga on ubi pogledom jednime, 

pogledom ljepše vil neg igdar vidih ja; 
nje prsi snig su bil, a ružom lice sja. 

DRAGIĆ: 

Voh, ćaća, što je toj? Ako ču, žimt, mati 
da ideš ti takoj, neć mira imati! 

Kada te gdi čuje s susjedom kojome 
govorit, sve psuje i vika domome. 


RADAT: 


Da podj' joj rec' takoj: »Radat tvoj njekad bi, 
a sada nije tvoj neg vile ku obljubi. 

Triebi je hoditi, nie mi moć inako! 

Podj’, mile, domom ti. 

DRAGIĆ: 

Poći ću opako! 

Voh, ćaća, kud ćeš toj? Zao božić toj vili 
i onomu ki takoj strilom te ustrili. 

Ah, da gdi srijetem ja toj biesno divjače, 
žimi praća moja, činio bih da plače. 

Ja bih ga naučio što je striljat ljudi! 

Još se ni stučio s kiemgodi zle ćudi 

ki bi mu skršili luk i ruku desnu 
i striele olomili o oćas obiesnu. 

Poći ću za njime, da vidim kud će poć, 
bogme t' maji š njime dobar dan neće doć. 

(DIJETE odhodi, a KUPIDO izlazi, pak DIJETE 
i vila TIRENA.) 

KUPIDO: 

Diete ovoj ki praćom hoće ćaću osvetit 
činiću da s ćaćom za vilom bude mrit; 

Poći ću promjienit haljine na meni, — 
da sam ja tko će mn.it Kupido ljuveni? 

(0vde se KUPIDO na vlašku priobrazi i s DJETETOM 
govori; uto VILA izide.) 

DRAGIĆ: 

A bolje Rađate! Spravi se sade i ti 
počteni naš brate, gorske vil sliditi 
Tej vile u mlados nijesi ljubio 
a sad si s’ u staros biedan izgubio! 

Ma čemu ja puštah ovako ćaću it, 
a ovdi sam ostah? K maji doć ne ću smit. 
Voh, ćaća, voh, ćaća! Bogme ćaća uteče! 

KUPIDO: 

Gdi je tebi praća? Niu čekaj zlo breče! 
DRAGIĆ: 

Što pitaš praću ti? Ti li si ki strieljaš? 
KUPIDO: 

Sad me ćeš poznati, ako me ne poznaš! 
DRAGIĆ: 

Ter što će tej strile? 

KUPIDO: 

Srce ti ću ustrilit. 

DRAGIĆ: 

Obiesno ti dite, zašto neć s mirom it? 


KUPIDO: 

Žalosna ti je mati, cić tuge nemile 
na vjeru ć’ plakati, ma cić liepe vile. 

TIRENA: 

Uh, brižna, što ćeš toj? Mene li hoć udrit? 

I 

DRAGIĆ: 

Nie nego diete onoj koje me hoće bit. 

. 

TIRENA: 

Ostavi praću tu, nemoj se, brajo, bit, 
a starieh vazda čuj, tere ćeš miran bit. 

DRAGIĆ: 

Bogme mu ktijah dat da ide u štetu. 

Mož li ga, bože znat? Ja mu ću brečetu! 

TIRENA: 

Nu dosta! ostavi praćicu, žit maja. 
DRAGIĆ: 

Cić tvoje ljubavi za pas ju stavih ja. 
TIRENA: 

Jeda si pastira, moj brajo, njekoga, 
na ime Ljubmira vidio, za boga? 



DRAGIĆ: 

Nie mi se zgodilo viditi n'jednoga 
pastira, ma vilo, nego ćaću moga, 

ki mnogo za tebe, gospoje, pitaše, 
imat te kon sebe i mnogo žudjaše. 

Ma tko si, vilo, ti? od kieh li si strana? 

Mila ti s' viditi, lica si sunčana. 

Nut luka zlatnoga, — liep ti je, gospoje! 
nut sniega bieloga, — sieh čuda nigdir nie! 

Sve poje na tebi kakono u raju, 
jak sunce na nebi a lica tva sjaju. 

TIRENA: 

Podj', brajo, domome! Oto je blizu noć. 

DRAGIĆ: 

Bogme ću s tobome, lijepa vilo, doć! 

TIRENA: 

Ter što ćeš činiti, kad budeš sa mnom doć? 

DRAGIĆ: 

Vjerno ću služiti tvu lipos dan i noć. 

TIRENA: 

Da to ćeš oć maju za doći sa mnome? 

DRAGIĆ: 

Za maju ne haju, ja ću doć s tobome. 


TIRENA: 

Što umieš činiti? 

DRAGIĆ: 

Umijem, gospoje, 
u dipli sviriti na počtenje tvoje, 
i svračke puhati, i ptice ostale 
umijem hitati, velike i male; 

i umiem zapinjat zecovom tonote 
i pod ploču hitat lisice meu plote. 

TIRENA: 

Da umieš igrati? 

DRAGIĆ: 

Umijem, gospoje, 
i umiem pjevati pjesance svakoje. 

TIRENA: 

Da s kieme spiš domom? 

DRAGIĆ: 

S majome u nogah. 
Mogao bih i s tobom, er niesam pero plah. 
Maja me ne usčuje, kad spim š nom, vragut kus 
zato me ne psuje vik, tako ne ostao pus! 

TIRENA: 

Čula sam, — drago mi je! Budi, brajo, dobar! 

Tako svak ne umie, a to je božji dar. 

Stoj zbogom! Ja ću poć, tuj ćaću čekaj ti. 




DRAGIĆ: 


DRAGIČ: 

Da to li ć’ mene oć?! Nemoj me ostaviti! 

Veće mi ni maja ni ćaća mio ni 
nego lipos tvoja ka srce me zani. 

TIRENA: 

Ovu ti jabuku darivam za ljubav 
a uzmi dipli u ruku, ter se, brajo, zabav', 
do čim ja budu poć ružice nabrati; 
sada ću opet doć, neću ništa stati. 

DRAGIĆ: 

Da hoć li opet doć? 

TIRENA: 

Hjoću sad, žimiti. 

DRAGIĆ: 

Nemoj me, draga, oć, er ću inako umriti. — 
Nu liepe jabuke! bogme je od zlata! 

Neće m' ju iz ruke izet n'jedna plata. — 

Ma tko ide odovud? Voh, ćaća, gdi podje? 
Ja te sam iskao svud. Kako li mene odje? 

RADAT: 

Tužan je ćaća tvoj, — Ijubena ktje toj vlas. 


Nut! 


DRAGIĆ: 


RADAT: 


Biedan, što je toj? 


Da t* spoviem dobar glas. 

Onaj lipa vila za ku ti pitaše 
ovdi je sad bila, njekoga iskaše. 

RADAT: 

Dragiću, sad ću umrit! Što je toj što kažeš? 

DRAGIĆ: 

I ktijah ja š njom it. 

RADAT: 

Ah, ti mi sve lažeš! 

DRAGIĆ: 

Ne lažem! I reče: »Nemoj ti sa mnom it; 
neću poć daleče, sad ću opet ovdi bit«. 

Tuj me pomilova i ovuj jabuku 

zlatnu mi darova, —• ljubili joj ja ruku. 

RADAT: 

Bijedni Rađate, a tebi nije moć 
ljubit nje podplate ni k njojzi blizu doć! 

DRAGIĆ: 

Mila ti biješe, slavna t' se vidjaše, 
gizdavo t’ idieše, sunašcem sva sjaše. 

Voh, ćaća, i meni nje obraz sunčani, 
prilike komu ni, srdačce, j aoh, rani. 



RADAT: 

Da li je nemila zla ljubav, sinko moj, 
i tebe stravila, mladjahto srce toj? 

DRAGIĆ: 

Voh, ćaća, bogme ću it po tusto kozle onoj, 
ter ga ću poklonit priliepoj vili ovoj. 

RADAT: 

Čin’ što znaš, moj mile! Ne toj, ma sve stado 
cić liepe tej vile podao bih ja rado. — 

Ma tko ide ovamo? Njeka je zvir viditi, 

Bjež’, mile, ti tamo, sad nas će ubiti. 

(Ovdi SATIR izlazi i, uzezen za vilom, govori:) 

SATIR: 

Vaj, guste planine obtukoh i gore, 
polja i ravnine, — onudj se ne more! 

obtukoh jezera i bistre sve vode 
tej vile s večera nih tance gdi vode. 

Ne nadjoh dragu vil, ne pozrih, već ne ćuh; 
a moj plač i moj cvil može čut svaki duh. 

O zeleni luzi, o vode studene, 
u ljuvenoj tuzi pomoz'te sad mene! 

Objav'te, molim vas, iz tejzi zeleni 
andjelski taj obraz meu vami skroveni. 

Kroz lice drago mrem, kroz lice toj venem, 
vrh tužnih tužan grem i smrtno, jaoh, stinem! 

Komu se tužim sad, vaj, s kiem li govor im ? 
komu li kažem jad, komu oganj kim gorim? 

Kamenu gluhomu i vodam studenim 
i lugu pustomu i granama zelenim! 

Što ne žežem gore pastirske i sada 
ne haram obore, ne pobijem stada? 

Što ne orim spilje i jame od gore 
gdi se kriju vile ke nami rug tvore. 

Lav je li u gori? je li gdi ki pastir? (Odlazi.) 

KUPIDO: 

Sad mora po meni oćutit boljezan, 

Kad ga moj ognjeni plam prži noć i dan. 

SATIR: (se vraća:) 

Vaj! gluhoj što ću ovoj spovijedat ja gori 
moj gorki nepokoj, koji mi domori? 

LJUBMIR: 

Tko ovo govori? Nemili je satir! 

SATIR: 

Desnicom da sve toj ovome potlačim. 

LJUBMIR: 

Bit ćeš boj od lava s ne jačim 

(Ovdi LJUBMIR boj bije s SATIROM, koji ga napokon 
jednom stijenom udari i smete ga, ter pade na zemlju 
kako mrtav; a TIRE NA ga nahodi i nad nim plače 

govoreći:) 

TIRENA: 

Što je ovoj, jaoh meni, 
što nesrećna vidim sada? 

Ljubmir je ovoj moj ljuveni! 

Što bi ovo, kako i kada? 

Što bi ovo, huda srećo? 

Tko me tuge sad napuni? 
Od radosti svake smećo, 
toli drag cvit tko otruni? 
Cvit gizdavi kojim mlados 
toli se je ma dičila 
i u komu svu bih rados 
i blaženstvo postavila! 

Ter srdačce, vajmeh, moje 
cijepa se u sto dila, 
potlačene gizde svoje 
pogledavši i lica bila; 
pogledavši, vajmeh meni, 
ures vridni od pastira 
zemlji u skutu gdi studeni 
duh poteza i umira! 

A pomoći nije odnikud; 

pusta gora odsvud muči, 
obrnut se nie moć ikud, 
ter se duh moj toli muči. 
Jaoh, pridragi moj Ljubmire, 
ka odluka nebeska bi, 
da t' od krvi sad otire 
ljute rane tvoja ljubi. 

Jaoh, kaži mi, moj Ljubmire, 
ka nesreća na te dodje, 
ali satir ali zvire 
tač poražena ovdi te odje. 
Ako je satir, proklet da si, 
o satiru ti oholi, 


ki nemilo tač porazi 
dva ljuvena vjerna toli, 
prieka smrt kih razdiliti 
neće ni taj divji bies tvoj; 
ljubav ih će sadružiti 
ondi gdi je vječni pokoj. 

Duše će se njih sastati 
vele u ljepšoj u dubravi, 
gdi će mlados uživati 
u radosti i ljubavi. 

JEDAN GLUMAC: 

Četvrtog ata je svrha ovo bila, 
za smijehom suza je na oči isplila; 
nu tužit nemojte, er i to će sve proć, 
još malo postojte, za suzom smijeh će doć. 

PRIBAT: 

Ajme, moj Obrade, što ovo sada bi? 

OBRAD: 

Ubi ga, moj brate! 

PRIBAT: 

A ni u njoj duše ni. 

OBRAD: 

To ti je hoditi po gori cjeć vila, 
i ljubav voditi, ubila ju strila! 



PRIBAT: 



Bolje je vino pit. 

JEDAN GLUMAC: 

Svak želi veće znat 

Kakva će svrha bit. Rijet će vam peti at. 


AT PETI. 

(LJUBMIR se oporavlja i govori:) 

LJUBMIR: 

Jaoh, gdi sam ja ovoj? u kojoj dubravi? 
koji li nepokoj ja čuju u glavi? 

Svit mi se vas mete, ter dublja i gore 
oko mene lete. Što ovoj bit more. 

Ma ovdi, jaoh, tko je? koga ovdi vidim ja? 
Tirena ovo je, ma draga gospoja! 

Tirena ovo je! ah, bože, što je ovoj? 

Tko tako, gospoje, potlači ures tvoj? 

Ki vihar otruni cvit tvoje liposti 
i mene napuni pakljene žalosti? 

Zli satir je uzrok vas, — sad poznam zlo moje! — 
da takoj tvoj obraz pogledam, gospoje! 

da ures izbrani na zemlji gledam ja, 
prilike komu ni pod suncem koje sja. 

Odveće, diklice, mnom si se bolila, 
pokli s' tae tve lice za me potlačila. 

Ma što cknim, gospoje, ter ne idem združiti 
s tvojom duše moje? Er, vajmeh, živiti 

bez tebe nie mi moć; bez tebe dan meni 
svmu se u mrklu noć u gori zeleni. 

(Ovdi LJUBMIR usktjebude se ubit, a družba mu pri- 
dodje, ter ga uzdrže RADMIO i LJUBENKO, pak 
k njim REMETA dodje.) 


93 


RADMIO: 

Ljubmiru, boga rad, što se toj, vaj, čini 
od tebe ovdi sad u pustoj planini? 

LJUBMIR: 

Bolje je umri ti, takoj se meni mni, 
negoli živiti nesrićan po sve dni. 

LJUBENKO: 

Vrijedni uresu izbrane mladosti, 
na te sad koje su napale žalosti. 

LJUBMIR: 

Tirena liepa vil cić moje ljubavi 
potlači obraz bil i ures gizdavi! 

S satirom zao bih boj, — satir me rani, jaoh, 
i ranjen ja takoj jak mrtav tuj padoh. 

Tuj me je tužna vil jak mrtva zastala, 
sama je toga dil sebi smrt zadala! 

LJUBENKO: 

Jaoh, što sad vidimo? Tirenu liepu vil? 

S Ljubmirom dijelimo, Radmile, grozni cvil. 

RADMIO: 

O smrti nemila, izagnana s nebes, 
da li s' potlačila od svita vas ures? 

da li sve radosti obrćeš svjetovne 
u gorke žalosti, u tužbe jadovne? 



REMETA: 

Mir s vami, pastiri, u vaše željenje 
višnji vas samiri! Što je toj cvilenje, 
ka li je tužba toj i boles vaša taj? 

lik je li koji njoj na zemlji? Što li j’ ovaj 
gizdava diklica? 


RADMIO: 

Od voda je ovoj vil; 
biela je nje lica prieka smrt potlačil', 
našadči ovoga na zemlji pastira, 
ljubavnika svoga, ranjena od satira. 

REMETA: 

O svite, ti, si pun tamne tamnosti, 
koli si daleče od višnje svitlosti! 

G zlu tvomu pristaješ po grešnoj naravi, 
od dobra ostaješ koje ti bog objavi. 

O slipi čovječe, zemlja ti omili, 
ka te, nesviesniče, na gork plač usili; 
a nebo ostavi, gdi višnji pribiva 
i gdi se u slavi vječni mir uživa. 

K nebesom dvigni oči, pogledaj vrh gora 
gdi sunce s istoči sad tvoj vid otvora. 
Pastiri moji mili, ki ste čas i slava, 
i vazda ste bili, od ovih dubrava, 
vašim se suzami boli duša moja, 
i ovdi sam k vami, pastiri, došao ja, 
da bih vam dao pomoć, zač mnoga objavi 
menije višnja moć u ovoj dubravi. 




Tim, draži, za mal čas poslušajte starca, 
er vam će višnja vlas skoro smirit srca. 
Pastiri, znajte ovoj, er višni za milos 
dušu su vili toj uzeli, nje lipos, 
da takoj dan i noć za dražim ne cvili, 
bez koga nije moć živiti toj vili. 

Priklono svaki vas, pastiri gizdavi, 

k višnemu dvigni glas, zla da vas izbavi, 
ki može veselje sada vam povratit 
i gorko dreselje u rados obratit. 

LJUBENKO: 

Sve pjesni koje ja služeći neharnoj 
u vjetar metah htja — višnji, vi znate toj, 
u hvalu u vašu sad hoću obratiti, 
a liepu vil našu hotjejte nam vratit! 

RADMIO: 

Liru vam ovuj sad, o višni, darivam, 
uz koju već nikad spievati ne imam 
neg kada hvaliti budem vašu kripos, 
kojome vratiti možete ovuj lipos. 

LJUBMIR: 

U oganj postavljam gorušte ljubavi 
me srce, kim spravljam i u sni i u javi 
vas višnje hvaliti, Tirenu kad meni 
budete vratiti u gori zeleni. 

RADMIO: 

Ljubmiru Tirenu a svitlo sunce nam, 
svu rados lj uvenu vratite planinam! 


IZ NEBA GLAS: 

Zavjete primamo, pastiri ljuveni, 
a dušu vraćamo priliepoj Tireni. 

(Ovdi se TIRENA oporavlja, a REMETA govori:) 

REMETA: 

Oto vam gizdava Tirena, pastiri! 
bogu hvala i slava koji vas samiri. 

LJUBMIR: 

Gospoje Tireno! 

TIRENA: 

Ljubmiru! Dragi moj. 

LJUBMIR: 

Ovo je priviemi sluga tvoj! 

(Ovdi MILJENKO doteče i vili govori, a LJUBMIR na 
njega vrkne, RADMIO i LJUBENKO, a RAD AT i 
DRAGIĆ dotrče na njegovu pomoć:) 

MILJENKO: 

Gospoje gizdava, Miljenko sluga tvoj 
u ruke tve dava pritužni život svoj; 
bez tebe živiti, gospoje, ne more! 

LJUBMIR: 

Stan' tamo, čuješ li, divjače od gore! 

MILJENKO: 

Što tiskaš? Vila taj moja je gospoja! 

RADMIO: 

Bježi tja, ne vikaj! 

MILJENKO: 

Neću je oći ja. 

LJUBMIR: 

Vidju ja, život tvoj omrzao tebi jes. 
RADAT: 

Što biješ diete toj? Probavi taj bijes; 

taj vila sva tvoja neće bit, neka znaš; 
naša je gospoja! 

DRAGIĆ: 

Što ljudi tuj tiskaš? 
LJUBMIR: 

Ne štedi divljake! udari, Radmile! 

RADAT: 

Što b’jete junake? koje su toj sile? 
LJUBMIR: 

Sad ćete viditi što je po dubravi 
nesviesno hoditi. 

RADAT: 


Hodimo kako i vi, 

Udari, Dragiću! strašiti nemoj se, 
a, moj dobri ptiću, Miljenko, ne boj se! 

(Ovdi dobar čas boj biju; uto iziđu TRI SATIRI i 
na nih udare, i u troje boj biju, a TIRENA im iz gore 
govori, na riječi od koje se ustave:) 

TIRENA: 

Ljuveni pastiri, izbrana mladosti, 
i vi svi satiri, planinska radosti, 
vaj, što toj činite? hoće li razum toj, 
ali bojem mnite u gori steći pokoj? 
čovječe, što s mirom bez boja mož imat, 
nikada s nemirom ne imaš toj iskat. 

Ako se cić mene bijete, ljuveni, 
ovo vam Tirene u gori zeleni. 

Odžden’te zli nemir od vaše mladosti, 
a prim'te božji mir pun svake radosti. 

Ja vam ću vila dat darove tej sada 
ke ne biste pitat umjeli nikada; 
pastirom vas razum od svita i znanje, 
satirom pamet, um i lučko spoznanje; 
ostalim daću svis, da znaju na sviti 
kako je u nesvis gruba stvar živiti, 

Svakomu ću još dat jednu od mojih sestara, 
ku će vik uživat, š nom da se istara, 
a ja od vas inoga ne pitam neg mira 
i vjerenika moga, dragoga Ljubmira. 

(Ovdi, budući se od boja ustavili, govori:) 

RADMIO: 

Junaci hrabreni, oto vil gizdava 

u gori zeleni milos vam svoju dava. 
Ne bi li bolje nam sada boj ostavit, 
a ovim planinam, junaci, za njom it? 

I. SATIR: 

Mir budi! 


II. SATIR: 
Mir ću i ja! 


III. SATIR: 

Da i ja, brate moj! 

RADAT: 

Mir ću i ja, kad moja gospoja hoće toj. 
MILJENKO: 

Ja ino ne želim, junaci, nego mir. 

DRAGIĆ: 

I ja mu se veselim, — zla mraka uzmi nemir! 
REMETA: 

Veliki bože moj, usiona tvoja vlas 
milosni pogled tvoj obrni svrhu nas, 
i ovi mir potvrdi komu je svak nas rad. 

Bože, ne pogrdi molitvu moju sad. 



ZBOR: (Pjeva) 

O silna Ljubavi, nebeska radosti, 
dare od naravi gizdavoj mladosti! 

Tebi se svak moli, svak tebe zaziva, 
a tko se oholi, u mukah pribiva. 

Tvoja nas moć ranja noseć nam jad i slas, 
a svak joj se klanja priznajuć tvoju vlas. 

O silna Ljubavi, nebeska radosti, 
dare od naravi gizdavoj mladosti! 

(Ovdi s iancom čine mir i s tancom othode za vilom, 
a KUPIDO izlazi i govori puku:) 

KUPIDO: 

O ki nas slušate s ljubavi i s radosti, 
veće ne čekajte sad ove mladosti; 
zač oni podjoše nih dragu vil slidit, 
a mene odjoše ki vladam nebo i svit, 
da budem moliti priklono sada svih, 
da srce primiti budete dobro njih. 

A sad još nauk pravi jedan vam hoću rit 
o pravoj ljubavi i kakva mora bit. 

A kakva bit mora, to vidite odi: 

priko gor i mora trijebi je da vodi 
jakno Derenčina. Nek čuje vas naš puk 
od kakva je kolina hrvatskog bana unuk: 

Sa jedinim bratom banova kći mala 
u stanu bogatom za ocem ostala. 

Jedva za udaju prispila prem biše, 
kad se zgodi, da ju Turci zarobiše. 

Ova jer kralju bi ugarskomu mila 
ne manje, neg da bi prava mu kći bila, 

brez broja pineza i blaga on dati 
virom se obeza, tko mu ju povrati. 

Nu blago toj niko, ni pinez, ni zlato 
ne valja toliko, ni vridno bi na to; 
samo čuna sila ljuvena poraza 
od takova dila sluzi put ukaza, 
sluzi Derenčinu ,netjaku banovu, 
ki mnogu gorčinu pritrpi za ovu, 
i moćno se muči, i moćno oznoji, 
za da ju izruči, za da ju posvoji. 

A ne kako mladi vi, ki ste pohitom 
od ljubavi radi stati se sa mitom, 
mnijući, da reći dosta je samo toj 
uz prozor zrčeći: sunačce, ja sam tvoj. 

I vi dekle mlade, vi uši napnite, 
i čto vam dim' sade, u srce zapnite. 

Bolje vam do teći služicu jest virna, 
negu krug najveći zlata neizmima. 

Da evo Derenčin već ustaje gori, 
sliste po ki način on s knezom govori. 

DERENČIN: 

O kneže i ostala gospodo i puče, 
radost mi ne mala ne da stati muče, 
zasve svoj gospodi da zahvalim, vide 
pamet ne nahodi dostojne beside. 

Samo ću rit vam: znam, gospodo, prik mire 
milošća prema nam vaša se prostire. 
Blažen se rit možeš, Dubrovniče, svime, 
pokoli tač sloveš pjesnivci takime. 

Kako te liposti vrh mnozih gradova, 
tač svakom milosti višnji Bog darova. 


O slavni vlastele, nu me sad slišajte: 

po sv’jetu svud vele u slavi da sjate, 
pošten glas imate i pravdom još pravom 
razumno vladate ovi grad s državom. 

Još neka da znate, po sv'jetu svak pravi 
da ste sve Dalmate natekli u slavi, 
ne samo Dalmate, gospodo pridraga, 
neg još sve Hrvate skupivši jednaga. 

KNEZ: 

Velja ti hvala bud na tvojoj ljubavi, 
što ne plati naš trud, Bog ti sve napravi. 
Ljubav nas tva steže uzli nepokojni, 
izbrani viteže, sve časti dostojni. 

DERENČIN: 

Već neg se podoba, već neg smo pitali, 
skupa i osoba vi nas ste čitali. 

Za to bud' velika tebi, kneže, hvala, 
i vam, Dubrovnika gospoda ostala. 
Dubrovniče, časti našega jezika, 
ki cvateš i cvasti vazda ćeš do vika. 
Dostojan je svudi ovi grad da slove, 
da ga bog i ljudi vazda blagoslove, 
er jarma nikadar na njemu još ne bi, 
tim vazda gospodar bio je sam sebi. 

KNEZ: 

A sada, viteže i slavna gospoje, 
da ljubav, ka veže za vazda oboje, 

veselo na piru proslavit se more, 
uljeste u miru i priklone gore 
u dvor pohodit nas; gore je trpeza 
spravna da bude čas takijeh viteza. 

OBRAD: 

Gospodo velika, ki ste čast i slava 
Grada Dubrovnika i njegova glava, 
dajte i nam odi, gdi svim ljubav vlada, 
rič reći kugodi na čast šega grada. 

Ži nam prislavni knez i dubrovački puk 
i izbrani vitez, hrvatskog bana unuk! 
A vi, družbo moja, dobri veseljaci, 
tanac izvedite; u kolo, junaci! 

O nevjesto i gospoje, 

Koja svuda sloveš dikom, 
Usliši mi riči moje 
S tvojim slavnim vjerenikom: 
U kolo nam dajte ruku, 
Hrvatskijeh djeco bana, 
Dubrovačkom nek je puku 
Viičnji spomen šega dana! 

ZAVJESA. 


KRAJ. 


RJEČNIK 


Od jezičnih pojava koje bi današnjem čitaocu mogle otešča- 
vati čitanje, najobičnije su ove: 

1. Sažeti ohlicd ki, koji, ka, koja, ku, koju, kih, kojih, ma, 
moja, mu, moju, me, moje, u moj pameti, u mojoj pameti itd. 

2. ni, nije. 

3. Čakavsko j mjesto đ: slaji, slađi, me ju (meu), među, hojah, 
hodah, čujah se, čuđah se, svej, sveđ, poj, pod’, vij, vid, vidi. 

4. Odbacivanje suiglaspika t: čas, čast, mlados, mladost, 
oholas, oholost. 

5. j na kraju zamjenica muškog d ženskog roda: taj robinja, 
ta r., ovaj, ova, toj, to, onoj, oto itd. 

6. Drugi padež lične zamjenice: nje (njeje) obraiz, njezin, 
njih, njihov. 

7. Stara zamjenica' saj, sa, se, taj, ta, to; gen. šega, dat. semu 
(ili segaj, semuj). 

8. Dual naju, nas, vaju, vas. 

9. Dativ menije, meni, tebije, tebi. 

10. Drugi padež jednine: slobodi, nađi, mj. slobode, nade. 

11. Drugi padež množine bez -a: dan, dana, divic, djevica, tihe 
zločinac, tih zločinaca. 

12. Drugo lice jednine: hoć (oć), hoćeš, neć, nećeš. 

13. Prvo lice jednine sadašnjega vremena s.a starim nastav¬ 
kom -u: čin ju, činim, budu, budem, obiću, obećavam, viju (vidu), 
vidim, vaju, vadim, svuku se, svučem se. 

14. Glagolski prilog sadašnjega vremena hode, hodeći, vide, 
videći, pomišljaje, pomišljajući. 

15. Izostavlj'anje krajnjeg samoglasnika' zbog sroka' ili ritma: 
ovaj vil, ova vila, ktir, htjela, sunce ljepšu ni vidil’, nije viđalo. 

Neobičnije rijeci: 

ali, ili, da 11 
bolim se čim, boli. me 
breče, pašče, štene 
bud(i), ako, premda 
bud(i) da, premda 
cić, cjeć, radi 

ckniti (cknjeti), toaišnjeti, dooniti 
česmen, česmenit, čestit 
čim, dok, dočim 

črida (čreda), redi, povorka, mnoštvo 
da, a, aili, nego 
deri, čak 
dil, radi 

dim (điti), kažem 
đimati, duhati 
đokolu, dokle, dok 
domaća, domaćica, žena 
đomodar (domadar), domaćin 
đreselje, tuga 

goclati se, događati se, dešavati se 
gospođit, gospodski 

grinja, moljac; tresti kome grinje, govoriti zlo o kome 

guša, gusarenje, gusarska družba 

iznašad, iznašavši 

iznoriti, izroniti 

izuć, izvrstan, savršen 

jak, kaio 

jaspra, turski srebrn novac 
jati, uzeti; ja, jaše, uze, uzeše 
ko, kako 
koko, koliko 

koii (stat koli), bez posla, dokon 

kon, kod, kraj 

lađa, draga, žena 

Ii, ili, a, pak, ali 

listo, samo 

liše, suviše, samo (komp. od iiho) 
lizi ja, lukšija, lug 

maganja, mana (tad.) ; psovka čeljadetu 

meu, meju, među 

mira, myrrha, pomast 

mirla, mir, zid 

miste, mješte, mjesto 

mito, nagrada 

mlad, mladunčad, jarići i janjci 
nalip, otrov 
ner, nego 

nič veći, nešto veći. 
niđan, nidna, nijedan 
nišati (se), njihati 
nišće, ništa 

nišćeta, oskudica, bijeda 
običan, prikladan 
obitan’je, obećanje 
obitati, obećati 
oćas, rep 
oći, ostaviti 

ohajati, ohajam, pustiti, ostaviti!, o. se, proći se 

ohođiti, ostavljati 
ohvalan, ohol, ponosit 
oprava, posao 
oznobiti, pokvariti 
peča, komad 
pića, hrana 
počati, početi 
pojati, uzeti, uhvatiti 
po ki pnt, kako 

pokolu, pokoli, pokle, pošto, kad 
poskitati, pružiti 
pospih, pospjeh, hitnja 
po taj put, tako 
pozor, pogled 

praviti, kazivati, pripovijedati 

pri, prije 

prijati, primiti 

priša, žurba 

prucati se, ritati se 

sabljusti, sabljudem, sačuvati 

stanovit, stalan, jak 

stinu ti, mrznuti, hladnjeti 

strmiti, nastojati, težiti 

šćeta, šteta 

tač, tako 

toki, takav, toliki 

tokoje, tako, također 

uhiliti, ražalostiti 

upiti, vapiti 

vašćina, gnusoba 

vazeti, uzeti 

već, već, više 

vik s negacijom, nikada 

vim, znam 

višć, vješt 

višiti, uzvisivati 

vuhliti, laskati 

zabava, prigovor 

zaklad, zalog 

zali, zid 

zasve jer, premda 
zgoditi, ugoditi 
zgo.jaj, ugađanje 
zled, zlo 
zoriti, paziti 
žiij, ljiljan (giglio) 

žimiti, žimt, živ bio; žit maja, tako ti živa bila. 

Do sada su izašli slijedeći svesci 


»HRVATSKE POZORNICE«: 

Marin Držić: DUNDO MAROJE 

Cijena Din. 12.— 

H. Lucić-M. Držić: PIR MLADOG DERENČINA 

Cijena Din. 15.— 


»TIPOGRAFIJA« D. D., ZAGREB 

